Intembauzyo 119 | Bbaibbele lili a Intaneti | Bbaibbele lya Busanduluzi Bwanyika Mpya\nKulumba akaambo kajwi lya Leza liyandika kapati\nL3‘Ino bakubusi inga baisalazya buti nzila yabo?’ (9)\n“Ndilaziyanda kapati ziyeekezyo zyako” (24)\n“Ndisyoma jwi lyako” (74, 81, 114)\n“Eelo kaka ndilauyanda mulawo wako!” (97)\n“Ndilaamaano kwiinda bamayi bangu boonse” (99)\n“Ijwi lyako ndilambe kumaulu aangu” (105)\n“Ijwi lyako lyoonse mbolibede nkasimpe” (160)\nAabo bayanda mulawo wa Leza balijisi luumuno (165)\nא [Aleph] 119 Balikkomene aabo batakwe kampenda* mubuumi bwabo,Ibeenda mumulawo wa Jehova.+ 2 Balikkomene aabo batobela ziyeekezyo zyakwe,+Ibamuyandaula camoyo woonse.+ 3 Tabaciti zitaluleme;Beenda munzila zyakwe.+ 4 Yebo walailila kutiMilazyo yako kaitobelwa cakulomya.+ 5 Eelo kaka inga cainda kubota ikuti ndazumanana kusyomeka*+Kutegwa kanditobela malailile aako! 6 Nocali boobo nokunga tandilisendi pe+Nondiyeeya milawo yako yoonse. 7 Ndinookutembaula amoyo uululemeNondiiya mbeta zyako ziluleme. 8 Ndinootobela malailile aako. Akaka utandisiili limwi pe. ב [Beth] 9 Ino mulombwana inga waisalazya buti nzila yakwe? Nkwiinda mukulikwabilila kweelana ajwi lyako.+ 10 Ndilakuyandaula camoyo woonse.tandilekeli kuleya kumilawo yako.+ 11 Ndaayobola majwi aako mumoyo wangu+Kutegwa nditakubisizyi.+ 12 Kotembaulwa, O Jehova;Kondiyiisya malailile aako. 13 Amilomo yangu ndaambilizyaMbeta zyoonse zizwa kumulomo wako. 14 Ndilazikkomanina ziyeekezyo zyako+Kwiinda zintu zimbi zyoonse ziyandisi.+ 15 Ndilakkala ansi kuyeeya* milazyo yako+Akulangisya nzila zyako.+ 16 Ndilaakkomanina malailile aako. Tandikooliluba jwi lyako.+ ג [Gimel] 17 Kondicitila kabotu ndemubelesi wako,Kutegwa kandipona akutobela jwi lyako.+ 18 Kojalula meso aangu kutegwa ndizibone bwini mbozibedeZintu zibotu kapati zili mumulawo wako. 19 Ndili muzwakule buyo mucisi.+ Utandisisi milawo yako. 20 Cakuyandisisya ndilangilaMbeta zyako ciindi coonse. 21 Yebo ulabakalalila basikulisumpula,Bantu basinganizyidwe ibaleya kumilawo yako.+ 22 Kondigusya masampu alunyansyo,Nkaambo ndazitobela ziyeekezyo zyako. 23 Noliba leelyo basilutwe nobakkala antoomwe akundaamba zibi,Mebo ndemubelesi wako ndilakkala ansi kuyeeya* malailile aako. 24 Ndilaziyanda kapati ziyeekezyo zyako;+Zili mbuli bantu bandipa maano.+ ד [Daleth] 25 Ndoona mulusuko.+ Kondibamba kuti ndizumanane kuba muumi kweelana ajwi lyako.+ 26 Ndakakwaambila nzila zyangu, eelyo yebo wakandivwiila;Kondiyiisya malailile aako.+ 27 Kondipa kumvwisya caamba* milazyo yako,Kutegwa ndikkale ansi kuyeeya* milimo yako iigambya.+ 28 Ndaba acilabila akaambo kakuusa. Kondiyumya kweelana ajwi lyako. 29 Nzila yabumpelenge koigusya kulindime,+Alimwi kondifwida luzyalo kwiinda mukundiyiisya mulawo wako. 30 Ndasala kweenda cakusyomeka.+ Ndilizyi kuti mbeta zyako zililuzi. 31 Ndilakakatila kuziyeekezyo zyako.+ O Jehova, utandilekeli kuti ndityompwe.*+ 32 Caluyandisisyo ndinootobela* nzila yamilawo yakoNkaambo yebo waibambila busena mumoyo wangu.* ה [He] 33 Kondiyiisya, O Jehova,+ kweenda munzila yamalailile aako,Eelyo ndilaitobela kusikila kumamanino.+ 34 Kondipa maano,Kutegwa nditobele mulawo wakoAkuti nduubambe camoyo woonse. 35 Kondisololela* munzila yamilawo yako,+Nkaambo nzila eeyi ndilaikkomanina. 36 Kopa kuti moyo wangu uyandisye ziyeekezyo zyako,Ikutali kujana mpindu cabumpelenge.+ 37 Kogwisya meso aangu kukulangilila cintu cabuyo;+Kondibamba kuti ndizumanane kupona munzila yako. 38 Kozuzikizya cisyomezyo cako* kumubelesi wakoKutegwa yebo koyoowegwa.* 39 Koagwisya masampu aandiyoosya,Nkaambo mbeta zyako nzibotu.+ 40 Bona mbondiiyandisya milazyo yako. Mubululami bwako kondibamba kuti ndizumanane kupona. ו [Waw] 41 Konditondezya luyando lwako lutamani, O Jehova,+Lufwutuko lwako kweelana acisyomezyo cako;*+ 42 Aboobo ndiyoomuvwiila ooyo uundisampaula,Nkaambo ndisyoma jwi lyako. 43 Utaligusyi jwi lyakasimpe lili kumulomo wangu,Nkaambo ndisyoma* mbeta yako. 44 Ndinakuutobela mulawo wako ciindi coonse,Inzya, lyoonse alyoonse mane kukabe kutamani.+ 45 Alimwi ndinakweendeenda mubusena bukwabilidwe,*+Nkaambo ndiyandaula milazyo yako. 46 Ndiyakwaamba ziyeekezyo zyako kumbele lyabami,Alimwi tandikafwi nsoni pe.+ 47 Ndilaikkomanina milawo yako,Inzya, ndilaiyanda kapati.+ 48 Ndiyoonyamuna maanza aangu mujulu kumilawo yako njondiyandisya,+Alimwi ndiyookkala ansi kuyeeya* malailile aako.+ ז [Zayin] 49 Koyeeya ijwi* ndyookaambila mubelesi wako,Eelyo ndyobelesya kundipa bulangizi.* 50 Eeci ncecinduumbulizya mumapenzi aangu,+Nkaambo majwi aako andipa kuzumanana kupona. 51 Basikulisumpula bandifwubaazya citaambiki,Pele tandileyi pe kumulawo wako.+ 52 Ndilaziyeeya mbeta zyako iziliko kuzwa kaindi,+ O Jehova,Eelyo zilanduumbulizya.+ 53 Ndilinyemede kapati akaambo kababi,Ibasotoka mulawo wako.+ 54 Malailile aako andibeda nyimboKufwumbwa nkondikkala.* 55 Masiku ndilayeeya zina lyako, O Jehova,+Kutegwa kandibamba mulawo wako. 56 Eeci ncindali kucitaNkaambo ndaitobela milazyo yako. ח [Heth] 57 Jehova ncaabilo cangu;+Ndasyomezya kutobela majwi aako.+ 58 Ndakukombelezya* camoyo woonse;+Kondifwida luzyalo+ kweelana ambowakasyomezya.* 59 Ndalingula nzila zyangu,Kutegwa ndijole maulu aangu kukutobela ziyeekezyo zyako.+ 60 Ndilafwambaana alimwi tandimuki peKutobela milawo yako.+ 61 Ntambo zyababi zyandizambaila,Pele tandilubi mulawo wako pe.+ 62 Akati kamasiku ndilabuka akukulumba+Akaambo kambeta zyako ziluleme. 63 Ndimweenzinyina wabaabo boonse ibakuyoowaAwabaabo batobela milazyo yako.+ 64 O Jehova, luyando lwako lutamani lulizwide munyika;+Kondiyiisya malailile aako. ט [Teth] 65 Wamweendelezya kabotu mubelesi wako,O Jehova, kweelana ajwi lyako. 66 Kondiyiisya maano mabotu aluzyibo,+Nkaambo ndasyoma milawo yako. 67 Kaatanandisikila mapenzi ndakali kusweeka,*Pele lino ndaatobela majwi aako.+ 68 Uli mubotu+ alimwi milimo yako mibotu. Kondiyiisya malailile aako.+ 69 Basikulisumpula banditamikizya twaambo tunji twakubeja,Pele mebo nditobela milazyo yako camoyo woonse. 70 Myoyo yabo miyumu,*+Pele mebo ndilauyanda kapati mulawo wako.+ 71 Cili buyo kabotu kuti ndapenzyegwa,+Kutegwa ndiiye malailile aako. 72 Mulawo ngowaambilizya wandibotela,+Kwiinda zyuulu-zyuulu zyangolida ansiliva.+ י [Yod] 73 Maanza aako akandibumba akundipanga. Kondipa maano,Kutegwa ndikonzye kwiiya milawo yako.+ 74 Aabo ibakuyoowa balakondwa nebandibona,Nkaambo ndisyoma jwi lyako.*+ 75 O Jehova, ndilizyi kuti mbeta zyako zililuleme+Akuti wandipenzya akaambo kakusyomeka kwako.+ 76 Ndakomba luyando lwako lutamani+ alunduumbulizye,Kweelana ambowakamusyomezya* mubelesi wako. 77 Kondifwida luse kutegwa ndizumanane kupona,+Nkaambo ndilauyanda kapati mulawo wako.+ 78 Abausyigwe nsoni basikulisumpula,Nkaambo bandibisizya kakunyina kaambo.* Pele mebo ndinookkala ansi kuyeeya* milazyo yako.+ 79 Aabo bakuyoowa abajokele kulindime,Aabo bazizyi ziyeekezyo zyako. 80 Kondigwasya kutobela malailile aako amoyo uutakwe kampenda,+Kutegwa nditafwi nsoni.+ כ [Kaph] 81 Ndilombozya lufwutuko luzwa kulinduwe,+Nkaambo ndisyoma jwi lyako.* 82 Meso aangu alangila kubona majwi aako,+Ciindi nendaamba kuti: “Ino yebo uyoondigwasya lili?”+ 83 Nkaambo ndaba mbuli nkomo yacikutu yayuminina mubusi,Pele malailile aako tandaalubi pe.+ 84 Ino mubelesi wako weelede kulindila kwamazuba ongaye? Ino aabo bandipenzya uyoobabeteka lili?+ 85 Basikulisumpula bandisyida zilindi,Aabo ibanyansya mulawo wako. 86 Milawo yako yoonse ilasyomeka. Bantu balandipenzya kakunyina kaambo; akaka kondigwasya!+ 87 Kwaaceede buyo asyoonto kuti bandinyonyoone munyika,Pele tiindakaleka kutobela milazyo yako. 88 Kopa kuti ndizumanane kupona akaambo kaluyando lwako lutamani,Kutegwa kanditobela ziyeekezyo nzyoamba. ל [Lamed] 89 Mane kukabe kutamani, O Jehova,Ijwi lyako linooliko kujulu.+ 90 Kusyomeka kwako kunooliko mumazyalani oonse.+ Waikkazikizya nyika kutegwa kayiimvwi nji lyoonse.+ 91 Nkozili kusikila sunu akaambo kambeta zyako,Nkaambo zyoonse* buyo zilakubelekela. 92 Ikuti nindatali kuukkomanina mulawo wako,Nindalifwide kale mumapenzi aangu.+ 93 Ziyume zitete tandikailubi milazyo yako,Nkaambo kwiinda mulinjiyo undipa kuzumanana kupona.+ 94 Ndili wako; kondifwutula,+Nkaambo ndayandaula milazyo yako.+ 95 Babi balindila kundijaya,Pele mebo ndilazibikkila maano kapati ziyeekezyo zyako. 96 Ndalibonena mamanino aazintu zyoonse zilondokede,Pele mulawo wako taujisi mamanino.* מ [Mem] 97 Eelo kaka ndilauyanda mulawo wako!+ Ndilakkala ansi kuuyeeya* buzuba boonse.+ 98 Mulawo wako undipa kuba musongo kwiinda basinkondoma,+Nkaambo ulaandime lyoonse mane kukabe kutamani. 99 Ndilaamaano kwiinda bamayi bangu boonse,+Nkaambo ndilakkala ansi kuyeeya* ziyeekezyo zyako. 100 Ndicita zintu cabusongo kwiinda bamanene,Nkaambo nditobela milazyo yako. 101 Ndilakaka kweenda munzila iili yoonse mbyaabi,+Kutegwa nditobele jwi lyako. 102 Tandileyi pe kumbeta zyako,Nkaambo yebo nduwe wandiyiisya. 103 Eelo kaka majwi aako manono,Mukanwa lyangu alalweela kwiinda buci!+ 104 Ndicita zintu cabusongo akaambo kamilazyo yako.+ Mkakaambo kaako ndilizisulide nzila zyoonse zitaluzi.+ נ [Nun] 105 Ijwi lyako ndilambe kumaulu aangu,Alimwi mumuni uumunikila nzila yangu.+ 106 Ndakonka, eelyo ndilazuzikizya cikonke cangu,Kuti ndibambe mbeta zyako ziluleme. 107 Ndapenzyegwa citaambiki.+ O Jehova, kondipa kuzumanana kupona kweelana ajwi lyako.+ 108 Akaka kozikkomanina zituuzyo zyangu zyakukutembaula,*+ O Jehova,Alimwi kondiyiisya mbeta zyako.+ 109 Buumi bwangu buli muntenda* ciindi coonse,Pele tiindauluba mulawo wako pe.+ 110 Babi banditeya kakole,Pele mebo tiindaleya pe kumilazyo yako.+ 111 Ziyeekezyo zyako zyaba lukono lwangu lyoonse alyoonse,*Nkaambo zipa moyo wangu kubotelwa.+ 112 Mumoyo wangu ndikanzide* kutobela malailile aakoCiindi coonse, kusikila kumamanino. ס [Samekh] 113 Ndilibasulide bantu bajisi myoyo iitamaninide,*+Pele mulawo wako ndilauyanda.+ 114 Yebo uli mayusilo aangu alimwi antobo yangu,+Nkaambo ndisyoma jwi lyako.*+ 115 Amunditantamuke, nywebo nobasimucita zibi,+Kutegwa nditobele milawo ya Leza wangu. 116 Kondigwasya kweelana ambowakasyomezya,*+Kutegwa ndizumanane kupona;Utalekeli kuti ncondilangila cindityompye.*+ 117 Kondigwasya kutegwa ndifwutuke;+Eelyo ndinakwaabikkila maano lyoonse malailile aako.+ 118 Yebo ulabakaka boonse aabo baleka kutobela malailile aako,+Nkaambo mbabeji alimwi mbampelenge. 119 Yebo ulabasowa babi boonse baanyika mbuli tombe litakwe mulimo.+ Nkakaambo kaako mebo ndilaziyanda ziyeekezyo zyako. 120 Mubili wangu wakankama akaambo kakukuyoowa;Ndilaziyoowa mbeta zyako. ע [Ayin] 121 Ndacita cintu ciluzi alimwi ciluleme. Utandilekelezyi mumaanza aabaabo bandipenzya! 122 Kosyomezya kuti mubelesi wako ulapona buumi bubotu;Basikulisumpula batandipenzyi pe. 123 Meso aangu alema kulangila lufwutuko lwako+Alimwi acisyomezyo* cako ciluleme.+ 124 Komutondezya luyando lutamani mubelesi wako,+Alimwi kondiyiisya malailile aako.+ 125 Mebo ndilimubelesi wako; kondipa maano,+Kutegwa ndizyibe ziyeekezyo zyako. 126 Casika ciindi cakuti Jehova abweze ntaamu,+Nkaambo bautyola mulawo wako. 127 Ncencico ncondiiyandila kapati milawo yakoKwiinda ngolida, inzya kwiinda ngolida mbotu kapati.*+ 128 Aboobo malailile* oonse aazwa kulinduwe ndaabona kuti aliluzi;+Ndilizisulide nzila zyoonse zitaluzi.+ פ [Pe] 129 Ziyeekezyo zyako nzibotu kapati. Nkakaambo kaako ndilazitobela. 130 Ikuyubununwa kwamajwi aako kulamunikila,+Kupa kuti aabo batakwe luzyibo bamvwisye.+ 131 Ndaasamuna mulomo wangu akuswa ciya,Nkaambo ndiyandisya milawo yako.+ 132 Kondicebuka undifwide luzyalo,+Kweelana ambeta nzyopa baabo bayanda zina lyako.+ 133 Kondisololela amajwi aako kuti ndeende kabotu;Kutabi cintu cibyaabi cili coonse cindeendelezya.+ 134 Kondivwuna kubantu basilunya,Eelyo ndinootobela milazyo yako. 135 Komwesya busyu bwako* kumubelesi wako,+Alimwi kondiyiisya malailile aako. 136 Misozi yeenda kumeso aanguNkaambo bantu tabatobeli mulawo wako.+ צ [Tsade] 137 Yebo O Jehova uliluleme,+Azyalo mbeta zyako zililuleme.+ 138 Ziyeekezyo zyako zililulemeAlimwi zilakonzya kusyomwa cakumaninina. 139 Busungu bwangu bwandilya cakumaninina,+Nkaambo basinkondoma baaluba majwi aako. 140 Majwi aako alisalazyidwe kapati,+Alimwi mubelesi wako ulaayanda kapati.+ 141 Bantu bandibona kuti ndinyina mulimo alimwi balandinyansya;+Nokuba boobo, tiindailuba milazyo yako. 142 Bululami bwako mbululami butamani,+Alimwi mulawo wako ngwakasimpe.+ 143 Nokuba kuti mapenzi amakatazyo alandisikila,Mebo ndilazumanana kwiiyanda milawo yako. 144 Ziyeekezyo zyako zinooluleme lyoonse mane kukabe kutamani. Kondipa maano+ kutegwa ndizumanane kupona. ק [Qoph] 145 Ndakukwiilila camoyo woonse. Kondivwiila, O Jehova. Ndinakutobela malailile aako. 146 Ndakwiita; akaka kondifwutula! Ndilatobela ziyeekezyo zyako. 147 Ndafwuma kubuka kakucili kooko* kuti ndikwiilile lugwasyo,+Nkaambo ndisyoma majwi aako.* 148 Meso aangu alajaluka kazitanainda ziindi zyakulinda masiku,Kutegwa ndizinzibale kuyeeya* majwi aako.+ 149 Komvwa jwi lyangu akaambo kaluyando lwako lutamani.+ O Jehova, kopa kuti ndizumanane kupona kweelana abululami bwako. 150 Aabo bacita zintu zisesemya* baswena afwaafwi;Bali kule kapati amulawo wako. 151 Yebo ulaafwaafwi, O Jehova,+Alimwi milawo yako yoonse njakasimpe.+ 152 Kaindi ndakaiya ziyeekezyo zyako,Kuti wakazibikka kuti kaziliko lyoonse mane kukabe kutamani.+ ר [Resh] 153 Bona mapenzi aangu, undivwune,+Nkaambo tiindauluba mulawo wako. 154 Kondiiminina* undivwune;+Kopa kuti ndizumanane kupona kweelana ambowakasyomezya.* 155 Lufwutuko luli kulamfwu kapati abantu babi,Nkaambo tiibayandaula malailile aako.+ 156 Luse lwako ndupati, O Jehova.+ Kopa kuti ndizumanane kupona kweelana abululami bwako. 157 Basikundipenzya abasinkondoma mbanji;+Pele mebo tiindaleya kuziyeekezyo zyako. 158 Bantu bampelenge balandisesemya nendibalanga,Nkaambo tabatobeli majwi aako.+ 159 Akaka bona mbondiyandisya milazyo yako! O Jehova, kopa kuti ndizumanane kupona akaambo kaluyando lwako lutamani.+ 160 Ijwi lyako lyoonse mbolibede nkasimpe,+Alimwi zyoonse mbeta zyako ziluleme zinooliko lyoonse mane kukabe kutamani. ש [Sin] naa [Shin] 161 Basilutwe balandipenzya+ kakunyina kaambo,Pele moyo wangu uyoowa majwi aako.+ 162 Ndasekelela akaambo kamajwi aako+Mbubonya mbwacita muntu najana lubono lunji. 163 Ndilabusulaika bubeji—bulandisesemya+—Ndilauyanda kapati mulawo wako.+ 164 Yebo ndilakutembaula ziindi zili ciloba abuzubaAkaambo kambeta zyako ziluleme. 165 Aabo bayanda mulawo wako balijisi luumuno lunji;+Kunyina cintu cikonzya kubaleba pe.* 166 Ndilangila milimo yako yalufwutuko, O Jehova,Alimwi nditobela milawo yako. 167 Ndilazitobela ziyeekezyo zyako,Alimwi ndilaziyanda kapati.+ 168 Ndilaitobela milazyo yako alimwi aziyeekezyo zyako,Nkaambo yebo ulizizyi zyoonse nzyondicita.+ ת [Taw] 169 Kukwiila kwangu kwakuti undigwasye akusike kulinduwe, O Jehova.+ Kweelana ajwi lyako, kondipa maano.+ 170 Kulomba kwangu kwakuti undifwide luzyalo akusike kulinduwe. Kondifwutula kweelana ambowakasyomezya.* 171 Milomo yangu aikutembaule kapati,+Nkaambo yebo undiyiisya malailile aako. 172 Mulaka wangu awiimbe kujatikizya majwi aako,+Nkaambo milawo yako yoonse ililuleme. 173 Ijanza lyako alibe afwaafwi kuti lindigwasye,+Nkaambo ndasala kutobela milazyo yako.+ 174 Ndilombozya lufwutuko lwako, O Jehova,Nlimwi ndilauyanda kapati mulawo wako.+ 175 Andizumanane kupona kutegwa ndikutembaule;+Mbeta zyako azindigwasye. 176 Ndaingaila mbuli mbelele iisweekede.+ Kondiyandaula ndemubelesi wako,Nkaambo tiindailuba milawo yako pe.+\n^ Naa “basyomeka.”\n^ Mu Chihebrayo, “Eelo kaka inga cainda kubota ikuti nindalisitikide munzila zyangu.”\n^ Naa “kwiiya.”\n^ Mu Chihebrayo, “nzila ya.”\n^ Naa “nduusyigwe nsoni.”\n^ Mu Chihebrayo, “ndinoobalikila munzila.”\n^ Naa ambweni, “yebo undipa kuba alusyomo mumoyo wangu.”\n^ Naa “Kondeenzya.”\n^ Naa “majwi aako.”\n^ Naa ambweni, “Ncobakasyomezyegwa aabo bakuyoowa.”\n^ Naa “amajwi aako.”\n^ Naa “ndilindila.”\n^ Naa “mubusena bukwakwabukide.”\n^ Naa “cisyomezyo.”\n^ Naa “ndyookandipa kuti kandilindila.”\n^ Naa “Muŋanda mondikkala kandili muzwakule.”\n^ Naa “Ndatontozya (ndiyandaula lumwemwe lwa) busyu bwako.”\n^ Naa “ndakali kubisya cakutazyiba.”\n^ Mu Chihebrayo, “taimvwi cili coonse mbubonya mbuli mafwuta.”\n^ Naa “ndilindila jwi lyako.”\n^ Naa “amajwi aako ku.”\n^ Naa ambweni, “abubeji.”\n^ Nkokuti, zintu zyoonse nzyaakalenga.\n^ Mu Chihebrayo, “mupati kapati.”\n^ Mu Chihebrayo, “zituuzyo zyakuliyandila zizwa kumulomo wangu.”\n^ Naa “buli mujanza lyangu lyoonse.”\n^ Naa “cikono cangu citamani.”\n^ Mu Chihebrayo, “Ndagamika moyo wangu.”\n^ Naa “bantu bajisi myoyo yobilo.”\n^ Naa “kweelana amajwi aako.”\n^ Naa “cindipe kufwa nsoni.”\n^ Naa “amajwi.”\n^ Naa “iisalazyidwe.”\n^ Naa “milazyo.”\n^ Naa “Komumwetela.”\n^ Naa “kubucedo.”\n^ Naa “ndilindila majwi aako.”\n^ Naa “zisapi.”\n^ Naa “Kobeteka kaambo kangu.”\n^ Naa “Kulimbabo kunyina cilebyo pe.”


Butebuzi Bupati mudolopo lya Transcarpathia, ku Ukraine\nAMUBALE MU Afrikaans Albanian Alur Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel (Western) Catalan Cebuano Chichewa Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Douala Dutch Edo Efik English Esan Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nMuswaangano wacooko wamu 2012, mudolopo lya Nyzhnya Apsha, ku Ukraine\nJESU wakasinsima kuti basikumutobela bakali kuyootola lubazu mubutebuzi bupati muciindi eeci camamanino. (Mt. 9:37; 24:14) Amubone majwi aakwe mbwaazuzikizyigwa munzila iilibedelede mubusena bwiitwa kuti Transcarpathia, ku Ukraine. Akati kamadolopo buyo otatwe aali mubusena oobo, kuli mbungano zili 50 alimwi abasikumwaya bainda ku 5,400. * Cikkomanisya ncakuti, akati kamweelwe woonse wabantu ibajanika mumadolopo aaya otatwe, omwe akati kabantu bone ngu Kamboni wa Jehova.\nIno bantu bali buti mucilawo eeci? Mukwesu umwi wakubusena oobu wazina lya Vasile wakati: “Bantu balalilemeka Bbaibbele, balabubikkila maano bululami, balayandana kapati mumikwasyi alimwi balasolekesya kugwasyanya.” Mukwesu ooyu wakazumanana ulaamba: “Talili lyoonse nobazizumina nzyotusyoma. Pele ikuti naa kuli ncomwabatondezya mu Bbaibbele, balaswiilila cakubikkila maano.”\nNokuba boobo, bakwesu abacizyi balajana buyumuyumu bulibedelede ciindi nobakambaukila mubusena ibujisi basikumwaya banji. Mucikozyanyo, mbungano imwi ijisi basikumwaya bali 134, pele mucilawo eeci kuli buyo maanda aali 50 aabantu batali Bakamboni. Ino basikumwaya bacikonzya buti kukambauka mubukkale buli boobu?\nBakwesu abacizyi banji balalyaaba kuyookambaukila mumasena aayandika basikumwaya banji. Mukwesu uucembeede wazina lya Ionash, walo uujisi myaka yakuzyalwa iili 90 wakaamba kuti, “Kweelana amweelwe wabasikumwaya mucilawo cambungano yesu, sikumwaya omwe weelede kukambukila bantu bobilo. Kanditanatalika kuciswa, ndakali kukambauka mucilawo mondikkala, alimwi akweenda makkilomita aali 160 kuya kucilawo icatakapedwe sikumwaya uuli woonse, kwalo nkondakali kukambauka mumwaambo waci Hungary.” Basikumwaya beelede kulyaaba kugwasyilizya muzilawo zimbi. Mukwesu Ionash wakayungizya kuti, “Kutegwa citandisiyi citima, ndakali kubuka aciindi ca 04:00 hrs alimwi ndakali kukambauka kusikila ciindi ca 18:00 hrs eelyo citima nocakali kunyamuka kuya kuŋanda. Ndakali kucita oobo mazuba obilo naa otatwe ansondo.” Sena wakalimvwa kuti kusolekesya kwakwe nkwabuyo? Wakaamba kuti, “Ndakajana lukkomano lunji mubukambausi buli boobu. Ndakakkomana kapati kugwasyilizya mikwasyi iili kulamfwu kwiiya kasimpe.”\nMubwini, tabali boonse mumbungano zyakubusena ooku ibacikonzya kweenda misinzo milamfwu. Pele boonse buyo, kubikkilizya abasikumwaya bacembeede, balasoleka kucibeleka cilawo cabo coonse cambungano. Akaambo kaceeci, mu 2017, mweelwe wabantu ibakajanika ku Ciibalusyo wakali mupati ziindi zyobilo kwiinda amweelwe wabasikumwaya boonse ibali mumadolopo aaya otatwe, naa cisela camweelwe wabantu boonse ibali mumadolopo aaya. Kakunyina akudooneka, kufwumbwa nkotukonzya kubelekela, kuli “zintu zinji zyakucita mumulimo wa Mwami.”—1Kor. 15:58.\n^ munc. 2 Madolopo aaya ayitwa kuti, Hlybokyy Potik, Serednye Vodyane, alimwi a Nyzhnya Apsha.


Musa Wakasala Kukomba Jehova Leza | Zyiiyo Zyabana Zizwa muBbayibbele\nChiindi mpuli yaJakkobo niyakali kuEgepita yakali kwiitwa kuti maIsrayeli. Chiindi Jakkobo aJosefa nibakafwa, kwakasaanguna kweendelezya umwi Faro. Naakabona kuti maIsrayeli akali kuvula, wakayoowa kuti akali kuyooba anguzu kwiinda bantu bakuEgepita. Nkinkako, Faro wakachita kuti maIsrayeli abe bazike. Wakabasinikizya kuti bawume zitina akuti babeleke changuzu mumyuunda. Pesi chiindi bantu bakuEgepita nibakali kubabelesya maIsrayeli, maIsrayeli akali kuvula. Faro taakali kuyanda pe kuti maIsrayeli avule, nkinkaako, wakalayilila kuti kujayigwe bana balombe boonse bamaIsrayeli bakali kuzyalwa. Yeeya mbubakayoowa maIsrayeli nibakamvwa makani aaya!\nUmwi mukayintu muIsrayeli wakali kutegwa Jokkebbedi, wakazyala mwana mulombe mubotu. Kuti akwabilile mwanaakwe, wakamubikka muchisewe akuchibikka mumateete kumbali amulonga waNayile. Muchizi wamwana ooyo, wakali kutegwa Miriyamu, wakakkala afwiifwi kuti abone zyakali kuyoochitika.\nMwana musimbi waFaro wakaza kumulonga kuti azosambe mpawo wakabona chisewe. Wakajana kana kakali kulila mukati, mpawo wakakeetelela. Miriyamu wakabuzya mwana waFaro kuti: ‘Ulayanda na kuti ndikuyandwide banyina kuti bamunyonsye?’ Mwana musimbi waFaro wakazumina alimwi Miriyamu wakayinka kuyooyita banyina Jokkebbedi. Mwana musimbi waFaro wakabuzya Jokkebbedi kuti: ‘Bweza mwana ooyu, umulele, mpawo ndiyookubbadala.’\nNaakakomena mwana, Jokkebbedi wakamweeta kumwana musimbi waFaro alimwi wakamuuzika kuti Musa akumukomezya mbuli mwanaakwe. Musa wakakomezegwa mbuli mwana wamwaami alimwi wakali kukonzya kujana kufumbwa nzyayanda. Pesi Musa taakamuluba pe Jehova. Wakalizi kuti taakali munaEgepita pe, pesi wakali muIsrayeli. Mpawo wakasala kukomba Jehova.\nNaakaba aminyaka iili 40, Musa wakayanda kugwasya bantu bakuli mbabo. Chiindi Musa naakabona umwi munaEgepita kawuma umwi muzike muIsrayeli, wakamujaya munaEgepita ooyo. Mpawo Musa wakasisa mutunta wamuntu ooyo museele. Chiindi Faro naakamvwa makani aayo, wakayanda kujaya Musa. Pesi Musa wakachijila kunyika yabaMidiyani. Nikuba boobo, Jehova wakamulangania kali nkukooko.\n“Musa, naakakomena, lusyomo ndwaakakakila kwaambwa kuti mwana wamwana wa-Farao. Wakasala kupenzegwa antoomwe abantu ba-Leza.”—BaHebrayo 11:24, 25\nMibuzyo: MaIsrayeli akali kujatwa biyeni kuEgepita? Nkamboonzi Musa naakachija kuEgepita?\nMatalikilo 49:33; Kulonga 1:1-14, 22; 2:1-15; Incito 7:17-29; BaHebrayo 11:23-27


Mubili wa Jesu Wabambwa Akuzikkwa | Buumi bwa Jesu\nMubili wa Jesu Wabambwa Akuzikkwa\nMATAYO 27:57–28:2 MARKO 15:42–16:4 LUKA 23:50–24:3 JOHANE 19:31–20:1\nMUBILI WA JESU WAGUSYIGWA AACISAMU\nMUBILI WABAMBWA KUTI UZIKKWE\nBAMAKAINTU BAJANA TAAKU CILIKO MUCUUMBWE\nLino zuba lyuunka kumabbililo muli Bwasanu, Nisani 14. Lyabbila zuba, Sabata yamu Nisani 15 ilatalika. Jesu wafwa kale, pele babbi bobilo ibalaanguwe bacili baumi. Kweelana a Mulawo, mitunta ‘tayeelede kuba acisamu masiku oonse pe,’ pele yeelede kuzikkwa “buzuba mbubonya oobo.”—Deuteronomo 21:22, 23.\nKuyungizya waawo, ciindi cakumazuba muli Bwasanu ciitwa kuti nciindi ca Kulibambila nkaambo bantu balabamba zyakulya akumanizya milimo iili yoonse iitakonzyi kulindila kuti ikacitwe yainda Sabata. Lyabbila zuba, ibuzuba bwa Sabata “bupati” bulatalika. (Johane 19:31) Cili boobu akaambo kakuti buzuba bwa Nisani 15 mbuzuba bwakusaanguna bwamazuba aali ciloba aa Pobwe lya Zinkwa Zitajisi Bumena, alimwi lyoonse buzuba bwakusaanguna bwapobwe eeli inga ni Sabata. (Levitiko 23:5, 6) Aciindi eeci buzuba oobu bwakusaanguna bwawida mubuzuba bwa Sabata yaamvwiki, nkokuti buzuba bwaciloba.\nAboobo ba Juda bamulomba Pilato kuti abinzyaanisye lufwu lwa Jesu ababbi bobilo mbocili limwi. Kwiinda mukucita buti? Kwiinda mukutyola maulu aabo. Eeci cilapa kuti batacikonzyi kubelesya maulu aabo kunyamuna camba kuti bayoye. Basikalumamba baboola akutyola maulu aababbi bobilo. Pele Jesu ulibonya kuti wafwa kale, aboobo tiibamutyola maulu. Eeci cazuzikizya lugwalo lwa Intembauzyo 34:20 ilwaamba kuti: “Ulalinda mafwuwa oonse aamuntu ooyu; kunyina noliba lyomwe lyatyolwa.”\nKutegwa kutabi kuzumbauzya kuli koonse kwakuti Jesu wafwa ncobeni, sikalumamba umwi wamuyasa sumo mumabambo, kumbali ikuli moyo. ‘Mpoonya aawo kwazwa bulowa amaanzi.’ (Johane 19:34) Eeci cazuzikizya lugwalo alumbi ilwaamba kuti: “Bayoolanga kuli yooyo ngobakayasa.”—Zekariya 12:10.\nJosefa uuzwa kumunzi wa Aremateya, “muntu umwi muvwubi” alimwi uulemekwa wamu Nkuta Mpati Yaba Juda, nkwali awalo aabusena mpaajailwa Jesu. (Matayo 27:57) Waambwa kuti “mwaalumi mubotu alimwi uululeme,” ooyo ‘uulindila Bwami bwa Leza.’ Mubwini, ooyu “sikwiiya wa Jesu iwakali kulisisa akaambo kakuyoowa ba Juda,” tanaazuminizya nkuta mboyaakosola makani aajatikizya Jesu. (Luka 23:50; Marko 15:43; Johane 19:38) Cabusicamba Josefa waunka kuli Pilato waakulomba mubili wa Jesu. Pilato waita silutwe wabasikalumamba uulanganya makani aaya walo iwaamba kuti ncobeni Jesu wafwa kale. Mpoonya Pilato wamuzumizya Josefa kubweza mubili.\nJosefa waula mulembo mubotu uunyina tombe akwaangula mubili wa Jesu kuzwa aacisamu. Wauzambaila mumulembo kulibambila kuzikka. Nikodemo, ooyo “wakaswaya Jesu masiku ciindi cakusaanguna,” awalo wagwasyilizya mukubamba mubili. (Johane 19:39) Waleta cibbudu icilema makkilogilamu aatandila ku 33 catununkilizyo tudula kapati twamuro alimwi aaloye tuvweledwe. Mubili wa Jesu wazambailwa mumilembo antoomwe atununkilizyo, kweelana acilengwa ncobacita ba Juda nobazikka.\nJosefa ulijisi cuumbwe icakasyigwa mumwala uuli munsi-munsi eeco citanabuzuba cazikkilwa muntu, oomo mowazikkwa mubili wa Jesu. Mpoonya bakunkulisya bbwe lipati akusinka kumulyango wacuumbwe. Eeci bacicita cakufwambaana kaitanatalika Sabata. Kuboneka kuti Mariya Magadalene alimwi a Mariya banyina Jakobo Muniini bali kugwasyilizya mukubamba mubili wa Jesu. Lino baunka kuŋanda cakufwambaana “kuyoobamba tununkilizyo amafwuta aanunkilila” kuti bazyikuubambe alimwi mubili wa Jesu yainda Sabata.—Luka 23:56.\nIbuzuba butobela, mu Sabata, basilutwe babapaizi alimwi aba Farisi baunka kuli Pilato akwaamba kuti: “Twayeeya kuti silweeno ulya kacili muumi wakaamba kuti, ‘Kwainda mazuba otatwe ndiyoobusyigwa.’ Aboobo kolailila kuti cuumbwe cilindwe kusikila mubuzuba bwatatu, kutegwa basikwiiya bakwe bataunki kuyoomubba akwaambila bantu kuti, ‘Wabusyigwa kubafwu!’ Eelyo lweeno lwamamanino oolu luyoobija kwiinda lwakusaanguna.” Pilato wabaambila kuti: “Mulakonzya kubikka balindizi. Aboobo kamuya mukacilinde kabotu kweelana ambomuzyi.”—Matayo 27:63-65.\nMafwumofwumo mu Nsondo, Mariya Magadalene, Mariya banyina Jakobo, alimwi abamakaintu bambi baleta tununkilizyo kucuumbwe kuzyikunanika mubili wa Jesu. Babuzyanya kuti: “Nguni uutiitukunkulisyile bbwe lili kumulyango wacuumbwe?” (Marko 16:3) Pele bajana kuti kwacitikide muzuzumo wanyika. Kuyungizya waawo, mungelo wa Leza walikunkulisya bbwe, balindizi baunka tabako, alimwi mucuumbwe taaku cilimo!\nNkaambo nzi buzuba bwamuli Bwasanu ncobutegwa mbuzuba bwa Kulibambila, alimwi nkaambo nzi buzuba oobu ncobuli buzuba “bupati” bwa Sabata?\nIno Josefa a Nikodemo bacita nzi kumakani aakuzikkwa kwa Jesu, alimwi ino bazyibene buti a Jesu?\nNcinzi bapaizi ncibayanda kuti cicitwe, pele ino ncinzi cacitika mafwumofwumo mu Nsondo?


Luka 17 | Bbaibbele lili a Intaneti | Bbaibbele lya Busanduluzi Bwanyika Mpya\nKulebwa, kulekelela, alimwi alusyomo (1-6)\nTuli bazike buyo (7-10)\nBasicinsenda bali kkumi baponesyegwa (11-19)\nKuboola kwa Bwami bwa Leza (20-37)\nBwami bwa Leza “buli akati kanu” (21)\n“Amuyeeye muka Loti” (32)\n17 Mpoonya wakaambila basikwiiya bakwe kuti: “Masimpe zilebyo zileelede kuboola. Nokuba boobo, maawe kumuntu ooyo uubelesyegwa kuti zicitike! 2 Inga cainda kubota kulinguwe ikuti waangililwa ziyo munsingo akusowelwa mulwizi kwiinda kuti alebye umwi wabaniini aaba.+ 3 Amucenjele. Ikuti munyoko wabisya, komunyemena,+ alimwi ikuti weempwa, komulekelela.+ 4 Nokuba kuti wakubisizya ziindi zili ciloba mubuzuba bomwe alimwi waboola kulinduwe ziindi zili ciloba kati, ‘Ndeempwa,’ weelede kumulekelela.”+ 5 Lino baapostolo bakaambila Mwami kuti: “Kotuyungizyila lusyomo.”+ 6 Mpoonya Mwami wakati: “Nomwalijisi lusyomo lweelene anseke yamusitada, nomwali kukonzya kwaambila mulubbeni ooyu kuti, ‘Zyuka aawa ukasimpwe mulwizi!’ Eelyo inga wamumvwida.+ 7 “Nguni wanu uujisi muzike uulima naa weembela mbelele ampongo uunga aboola kuzwa kumuunda ulamwaambila kuti, ‘Fwambaana boola kuno ukkale akulya’? 8 Muciindi caboobo, sena takamwaambili kuti, ‘Kondibambila cilalilo, alimwi sama kalembo kakukutaukila undibelekele kusikila ndimanizye kulya akunywa, eelyo ndamana ayebo inga walya akunywa’? 9 Sena uyoomulumba muzike ooyo akaambo kakuti wakacita ncaakalaililwa? Nsisyomi oobo pe. 10 Mbubonya buyo andinywe, mwamana kucita zintu zyoonse nzyomwalaililwa, amwaambe kuti: ‘Tuli bazike buyo. Twacita nzyotweelede kucita.’”+ 11 Alimwi naakali kuya ku Jerusalemu, wakainda akati ka Samariya a Galilaya. 12 Eelyo naakali kunjila mumunzi umwi, basicinsenda bali kkumi bakamuyaanya, pele bakaimina alaale.+ 13 Bakoompolola akwaamba kuti: “Jesu, O Mwiiyi, tufwide luse!” 14 Naakababona, wakabaambila kuti: “Kamuya mukalitondezye kubapaizi.”+ Mpoonya nobakali kuunka, bakasalazyigwa.+ 15 Umwi akati kabo naakabona kuti waponesyegwa, wakapiluka katembaula Leza ajwi pati. 16 Eelyo wakavwuntama kumaulu aa Jesu, wamulumba. Lino muntu ooyu wakali mu Samariya.+ 17 Mpoonya Jesu wakabuzya kuti: “Sena tiibali kkumi basalazyigwa? Aboobo, ino bamwi bali fwuka bali kuli? 18 Sena kunyina umbi wapiluka kuzootembaula Leza ccita buyo muntu ooyu wamasi?” 19 Mpoonya Jesu wakati kulinguwe: “Nyamuka uunke; lusyomo lwako lwakuponya.”+ 20 Ba Farisi nibakamubuzya kuti naa Bwami bwa Leza buyakuboola lili,+ wakabaingula kuti: “Bwami bwa Leza tabukabooli munzila iilibonya kubantu boonse; 21 alimwi bantu kunyina nobayakwaamba kuti, ‘Amulange okuno!’ naa ‘Okuya!’ Nkaambo amubone! Bwami bwa Leza buli akati kanu.”+ 22 Mpoonya wakaambila basikwiiya bakwe kuti: “Ayoosika mazuba nomuyoolombozya kubona bumwi bwamazuba aa Mwanaamuntu, pele tamukabuboni. 23 Alimwi bantu bayoomwaambila kuti, ‘Amulange okuya!’ naa ‘Amulange okuno!’ Mutakaunki nokuba kubatandila.+ 24 Nkaambo mbubonya mbuli lulabo mbolumweka kuzwa kubbazu limwi lyajulu kusikila kubbazu limbi, oobo mbwayooba awalo Mwanaamuntu+ mubuzuba bwakwe.+ 25 Pele kusaanguna weelede kwiinda mumapenzi manji akukakwa azyalani eeli.+ 26 Kuyungizya waawo, mbubonya mbocakacitika kumazuba aa Nowa,+ mbokuyooba oobo kumazuba aa Mwanaamuntu:+ 27 bakali kulya, bakali kunywa, basankwa bakali kukwata, basimbi bakali kukwasyigwa, kusikila buzuba oobo Nowa naakanjila mubwato,+ eelyo Zambangulwe lyakasika akubanyonyoona boonse.+ 28 Ncimwi buyo, mbubonya mbocakacitika kumazuba aa Loti:+ bakali kulya, bakali kunywa, bakali kuula, bakali kusambala, bakali kusyanga, bakali kuyaka. 29 Pele ibuzuba Loti naakazwa mu Sodoma, kwakaloka mulilo asulufa kuzwa kujulu akubanyonyoona boonse.+ 30 Mbokuyooba mubuzuba oobo Mwanaamuntu aakuyubununwa.+ 31 “Ibuzuba oobo muntu uuli aciluli caŋanda pele zintu zyakwe kazili muŋanda atakaseluki kuti azibweze, mbubonya buyo imuntu uuli mumuunda atakapilukili zintu zili musyule. 32 Amuyeeye muka Loti.+ 33 Kufwumbwa uusoleka kukwabilila buumi bwakwe uyoobusweekelwa, pele kufwumbwa uusweekelwa buumi bwakwe uyoobuyobola.+ 34 Ndimwaambila kuti, imasiku aayo bantu bobilo banoolede abulo bomwe; omwe uyootolwa pele umwi uyoosiigwa.+ 35 Kunooli bamakaintu bobilo ibaziya aziyo lyomwe; omwe uyootolwa pele umwi uyoosiigwa.” 36 *— 37 Aboobo mukumwiingula bakamubuzya kuti: “Ikuli O Mwami?” Wakabaambila kuti: “Ikuli mutunta, nkukonya ooko nkobayoobungana basikwaze.”+


“Zintu Zyoonse Ziyoopona Kufwumbwa Ooko Nkokaunka Kalonga Aaka”—Ezekieli 47:9\n“Zintu Zyoonse Ziyoopona Kufwumbwa Ooko Nkokaunka Kalonga Aaka”\nMAKANI AALI MUCIBALO: Cilengaano camulonga uukunka kuzwa mutempele mbocakazuzikizyigwa kaindi, mbocizuzikizyigwa lino, alimwi ambociyoozuzikizyigwa kumbele\n1, 2. Kweelana alugwalo lwa Ezekieli 47:1-12, ino ncinzi Ezekieli ncaakabona akuzyiba? (Amubone cifwanikiso icili kumatalikilo aacibalo.)\nEZEKIELI alimwi wakabona cintu cimbi cigambya mutempele lyamucilengaano: Wakabona mulonga uukunka kuzwa mubusena busetekene! Amweezyeezye kuti mulimubwene katobelezya nkwaakali kuunka maanzi aayo aabalangala. (Amubale Ezekieli 47:1-12.) Maanzi aayo akali kweenda aniini-niini kuzwa kucikunguzyo catempele; mpoonya akali kuzwa mutempele munsi-munsi amulyango wakujwe. Mungelo wakamusololela Ezekieli kuzwa mutempele, kumwi kapima bulamfwu. Cakwiinduluka-induluka mungelo wakali kwaambila Ezekieli kuti ainde mumaanzi, mpoonya musinsimi ooyu wakajana kuti akali kuyaabulampa, muciindi cisyoonto buyo wakaba mulonga mulamfwu ngwaakali kukonzya kuzabuka lelikke kuti wasaya buya!\n2 Ezekieli wakabona kuti mulonga wakali kukunkila mu Lwizi Lutajisi Buumi akupa kuti maanzi aamunyo abe kabotu, zilenge zyuumi zyakacikonzya kupona kufwumbwa ooko nkwaakakunkila maanzi aaya, kwakaba nswi zinji. Alimwi kunkomwe yamulonga, wakabona zisamu zinji zyamisyobo iindene-indene. Mwezi amwezi, zyakali kuzyala micelo mipya mibotu, alimwi zyakalijisi matuvwu aakusilisya. Kubona zintu zyoonse eezyi kweelede kuti kwakapa Ezekieli kuba abulangizi aluumuno. Pele ino cibeela catempele lyamucilengaano eeci cakali kwaamba nzi kulinguwe akubaangenyina? Alimwi ino caamba nzi kulindiswe mazuba aano?\nIno Mulonga Ngwaakabona Ezekieli Mucilengaano Wakali Kwaamba nzi Kubaange?\n3. Ino nkaambo nzi ba Juda bansiku ncobatakayeeya kuti mulonga wamucilengaano ca Ezekieli wakali mulonga wini buya?\n3 Cakutadooneka ba Juda bansiku tiibakabona mulonga wamucilengaano kuti mulonga wini buya. Muciindi caboobo, kweelede kuti cibalo eeci camu Magwalo cakabayeezya businsimi bumwi bwakubukulusya ibwakasololelwa amuuya, bwalo ibwakalembwa ambweni kakwiindide myaanda yamyaka yobile musyule amusinsimi Joeli. (Amubale Joeli 3:18.) Ciindi ba Juda baange nobakabala majwi aa Joeli aakasololelwa amuuya, tiibakali kulangila kuti malundu eeni buya akali ‘kuyookunka waini uulweela’ naa kuti malundu akali ‘kuyookunka mukupa’; alimwi kunyina nobakali kulangila kuti “muŋanda ya Jehova muyooba” kasensa kamaanzi. Mbubwenya buyo, ba Judanyina aaba kweelede kuti abalo bakamvwisya kuti mulumbe wamusinsimi Ezekieli wamucilengaano tiiwakali kwaamba kujatikizya mulonga wini. * Aboobo, ino mulumbe nzi ngwaakali kwaamba Jehova? Magwalo alatugwasya kumvwisya ncozyaamba zibeela zimwi zyacilengaano eeci. Nokuba boobo, mumakani oonse, tulalanga-langa zisyomezyo zyaluyando zyotatwe zilimvwisya zyalo nzyotukonzya kwiiya kuzwa kuzibalo zyabusinsimi eezyi.\nTUBBOKESI TWAKUYIISYA 19A: Milonga Yazilongezyo Zizwa Kuli Jehova\n4. (a) Mulonga uuli mucilengaano ca Ezekieli wakali kukonzya kupa kuti ba Juda balangile zilongezyo nzi kuzwa kuli Jehova? (b) Mbuti mbolibelesyegwa bbala lyakuti “mulonga” alimwi alyakuti “maanzi” mu Bbaibbele mbokutupa lusyomo lwakuti Jehova uyoobalongezya bantu bakwe? (Amubone kabbokesi kakuti “Milonga Yazilongezyo Kuzwa Kuli Jehova.”)\n4 Mulonga wazilongezyo. Mu Bbaibbele, milonga alimwi amaanzi kanji-kanji zilabelesyegwa kwaamba kukunka kwazilongezyo zya Jehova izipa buumi. Ezekieli wakabona mulonga uuli boobo kaukunka kuzwa mutempele, aboobo cilengaano cakali kukonzya kupa bantu ba Leza kulangila kuti zilongezyo zya Jehova zyakumuuya zyakali kuyookunka alimbabo kufwumbwa buyo kuti bakakatila kubukombi busalala. Ino nzilongezyo nzi eezyo? Bakali kukonzya kutalika alimwi kutambula malailile aakumuuya kuzwa kubapaizi. Alimwi ciindi zipaizyo nozyakali kunootuulwa atempele, bakali kukonzya kuba masimpe kuti milandu yabo yakali kunoomana. (Ezk. 44:15, 23; 45:17) Aboobo, bakali kukonzya kuba bantu basalala alimwi, mbuli kuti basanzyigwa amaanzi aasalala aazwa mutempele.\n5. Mbuti mulonga wamucilengaano mbowakakumana kulibilika ikwakaliko ikwakuti naa lyoonse kwakali kuyooba zilongezyo zinji zyabantu boonse?\n5 Sena lyoonse kunooli zilongezyo zinji zyabantu boonse? Cilengaano cilakumanizya kulibilika kuli koonse kuli boobu kwiinda mukutondezya mbwaakavwula maanzi camaleele, maanzi aakali maniini akavwula kapati mubusena bulampa makkilomita obilo buyo! (Ezk. 47:3-5) Mweelwe waba Juda ibakali munyika yakabukulusyigwa wakali kukonzya kukomena; pele, zilongezyo zya Jehova zyakali kuyoovwula kapati kutegwa bajane nzyobakali kuyandika. Mulonga wakali kutondezya kuvwula!\n6. (a) Ino mulumbe wabusinsimi wakapa cisyomezyo nzi cikkomanisya? (b) Alimwi ino cilengaano cakapa kucenjezya nzi? (Amubone bupanduluzi buyungizyidwe.)\n6 Maanzi aapa buumi. Mucilengaano ca Ezekieli, mulonga wakali kukunkila ku Lwizi Lutajisi Buumi, zibeela zinji zyalwizi zyakabukulusyigwa. Amubone kuti maanzi akapa buumi kunswi zyamisyobo minji kapati zyalo izyakali kweelanisyigwa answi zyakali mu Lwizi Lupati, naa Lwizi lwa Mediterranean. Alimwi buya kwakali amulimo wakuzela nswi iwakali kucitwa mumabali aa Lwizi Lutajisi Buumi akati kamadolopo obilo alo alangilwa kuti akali sanseene. Mungelo wakaamba kuti: “Zintu zyoonse ziyoopona kufwumbwa ooko nkokaunka kalonga aaka.” Pele, sena eeci caamba kuti maanzi aakali kuzwa muŋanda ya Jehova akasika mumasena oonse aa Lwizi Lutajisi Buumi? Peepe. Mungelo wakaamba kuti mumasena aamatoolo tanaakasika maanzi aapa buumi. Masena aayo ‘akajisi buyo munyo.’ * (Ezk. 47:8-11) Aboobo businsimi bwakatondezya zisyomezyo zipa bulangizi kuti bukombi busalala bwakali kuyoobabukulusya bantu, kubapa kuti bapone buumi bukkomanisya. Pele alimwi kwakapegwa amajwi aakucenjezya: Tabali boonse bakali kuyootambula zilongezyo zya Jehova; alimwi tabali boonse bakali kuyooponesyegwa.\n7. Ino zisamu zyamucilengaano izyakali mumabali aamulonga zyakabapa cisyomezyo nzi ba Juda baange?\n7 Zisamu zizyala micelo iiligwa amatuvwu aakusilisya. Mbuti kujatikizya zisamu izyakali mumabali aamulonga? Zyakali kubotya cilengaano, tee kayi? Alimwi kuli ncozyakali kwaamba azyalo. Cakutadooneka kweelede kuti Ezekieli abasicisinyina bakakkomana kuyeeya kujatikizya micelo mibotu zisamu eezyi njozyakali kuyoozyala, mwezi amwezi micelo mipya! Cilengaano alimwi cakabapa lusyomo lwakuti Jehova wakali kuyoobasanina kumuuya. Sena kuli acimbi? Amubone kuti matuvwu aazisamu eezyi ‘akali kuyooba aakusilisya.’ (Ezk. 47:12) Kwiinda zyoonse, Jehova wakalizyi kuti baange ibakali kuyoopiluka bakali kuyooyandika kuponesyegwa kumuuya, alimwi wakasyomezya kucita mbubwenya oobo. Mbwaakacita oobo kwakabandikwa mubusinsimi bwakubukulusya bumwi, kweelana ambotwakabona mu Cibalo 9 cabbuku eeli.\n8. Ncinzi citondezya kuti cilengaano ca Ezekieli cakali kuyoozuzikizyigwa cakumaninina?\n8 Nokuba boobo, kweelana ambotwakabandika mu Cibalo 9, kwakazuzikizyigwa buyo businsimi busyoonto kubaange ibakapiluka. Bantu kubagama mbebakapa kuti kuzuzikizyigwe buyo businsimi busyoonto kulimbabo. Ino mbuti Jehova mbwaakali kukonzya kubalongezya cakumaninina kumwi kabajokela kumicito yabo mibyaabi yakaindi, kutamvwida alimwi akuubya-ubya bukombi busalala nkobakali kucita cakwiinduluka-induluka? Aabo ibakali kusyomeka cakabacisa alimwi bakatyompwa akaambo kabukkale bubyaabi bwaba Judanyina. Nokuba boobo, bakombi ba Jehova basyomeka bakalizyi kuti ulazuzikizya zisyomezyo zyakwe lyoonse. (Amubale Joshua 23:14.) Aboobo, bumwi buzuba cilengaano ca Ezekieli cakali kuyoozuzikizyigwa cakumaninina. Pele lili?\nMulonga Ulakunka Mazuba Aano!\n9. Ndilili cilengaano ca Ezekieli catempele nocili mukuzuzikizyigwa cakumaninina?\n9 Kweelana ambotwakabona mu Cibalo 14 cabbuku eeli, cilengaano ca Ezekieli catempele cili mukuzuzikizyigwa kapati ‘kumamanino aamazuba aano,’ ciindi bukombi busalala nobuli mukusumpulwa kwiinda lyoonse. (Is. 2:2) Muubuti cibeela eeci cacilengaano ca Ezekieli mocili mukuzuzikizyigwa mazuba aano?\n10, 11. (a) Nzilongezyo nzi zikunka mbuli mulonga mazuba aano? (b) Ino mbuti kukunka kwazilongezyo zizwa kuli Jehova mbokwayungizyika kutegwa nzyobayandika bantu zizuzikizyigwe mumazuba aamamanino?\n10 Mulonga wazilongezyo. Ino maanzi aakunka kuzwa muŋanda ya Jehova atuyeezya zilongezyo nzi mazuba aano? Cakutadooneka, atuyeezya zintu zinji izitugwasya kumuuya nzyatupa Jehova. Kwiinda zyoonse ninguzu zyakusalazya zyacituuzyo cacinunuzyo ca Kristo, calo icipa kuti kacikonzyeka kulekelelwa zibi zyesu. Kasimpe kali mu Jwi lya Leza akalo kakozyanisyigwa kumaanzi aapa buumi, alimwi akumaanzi aakusalazya. (Ef. 5:25-27) Ino mbuti zilongezyo zili boobu mbozikunka mazuba aano?\n11 Mu 1919 kwakali buyo mweelwe musyoonto wababelesi ba Jehova, alimwi bakali kukkomana kutambula zyakulya zyakumuuya nzyobakali kuyandika. Mumyaka yakatobela, bakali kuyaabuyungizyika. Mazuba aano, bantu ba Leza balainda ku 8 miliyoni. Sena kukunka kwamaanzi aasalala aakasimpe kwazumanana? Inzya! Tulayiisyigwa zintu zinji kuzwa mu Bbaibbele. Mabbiliyoni aama Bbaibbele, mabbuku, mamagazini, mabroshuwa, alimwi amatulakiti zyakakunka kubantu ba Leza mumwaanda wamyaka wainda. Mbubwenya mbuli mulonga wamucilengaano ngwaakabona Ezekieli, kukunka kwakasimpe kwakomena cakufwambaana kutegwa bantu aabo boonse ibayanda bamuzyibe Leza nyika yoonse. Mabbuku aamba zyamu Bbaibbele alikupulintwa kuzwa kaindi. Alimwi lino, mabbuku aaya alajanika awebbusaiti ya jw.org mumyaambo iinda ku 900! Ino kukunka kwamaanzi kuli boobu kwabajatikizya buti babombe moyo?\n12. (a) Ino mbuti mulumbe wakasimpe kamu Bbaibbele mbowabagwasya bantu? (b) Nkucenjezya kuli buti ikwapegwa aciindi ceelede nkocitondezya cilengaano kulindiswe mazuba aano? (Amubone abupanduluzi buyungizyidwe.)\n12 Maanzi aapa buumi. Ezekieli wakaambilwa kuti: “Zintu zyoonse ziyoopona kufwumbwa ooko nkokaunka kalonga aaka.” Amuyeeye buyo kujatikizya mulumbe wakasimpe mbowakunka kuli baabo boonse ibaboola mucisi cesu cakumuuya cibukulusyidwe. Kasimpe kamu Bbaibbele kabasika amoyo bantu banji alimwi kabagwasya kuyumya lusyomo lwabo muli Jehova. Nokuba boobo, cilengaano alimwi cilapa kucenjezya aciindi ceelede: Tabali boonse ibakatambula kasimpe aaka. Mbubwenya mbuli masena aajisi matinti alimwi amatoolo aali mu Lwizi Lutajisi Buumi mucilengaano ca Ezekieli, kuli bantu ibakaka kukatambula alimwi akupona kweelana akasimpe. * Eeci taceelede kucitika kulindiswe!—Amubale Deuteronomo 10:16-18.\n13. Ino nziiyo nzi nzyotukonzya kwiiya kuzisamu zyamu cilengaano?\n13 Zisamu zizyala micelo iiligwa amatuvwu aakusilisya. Sena mazuba aano kuli ziiyo zikulwaizya nzyotukonzya kujana kuzisamu zyamucilengaano izili mumabali aamulonga? Inzya! Amuyeeye kuti, zisamu eezyo zyakali kuzyala micelo mibotu mipya mwezi amwezi, alimwi matuvwu aanzizyo akali kubelesyegwa kusilisya. (Ezk. 47:12) Aboobo zituyeezya kuti tubelekela Leza uutwaabila zyakulya alimwi uutusilika munzila iiyandika kapati, nkokuti kumuuya. Mazuba aano bantu banji tabakamvwisyi kasimpe kamu Bbaibbele. Mukwiimpana, amuyeeye buyo Jehova nzyapa. Sena kuli nomwakabala cibalo cimwi mumamagazini eesu, kwiimba lwiimbo lwamamanino kumuswaangano wabbazu naa wacooko, kweebelela vidiyo naa pulogilamu ya jw broadcasting mpoonya kumamanino mwakalimvwa kulongezyegwa akaambo kakuba acakulya cakumuuya cili boobu? Masimpe tulasaninwa kabotu. (Is. 65:13, 14) Sena kumvwisya kasimpe kamu Bbaibbele kulatugwasya kupona munzila iigwasya alimwi iikkomanisya Jehova? Lulayo lubotu kapati ndotutambula kuzwa mu Jwi lya Leza, lulatugwasya kutantamuka micito mibi mbuli kutalilemeka, bulyato, alimwi akubula lusyomo. Alimwi Jehova wabikka bubambe bwakugwasya Banakristo kulwana kuciswa kwakumuuya ikuboola akaambo kazibi zipati. (Amubale Jakobo 5:14.) Masimpe tulilelekedwe, kweelana ambokutondezyedwe mucilengaano ca Ezekieli cazisamu.\n14, 15. (a) Nziiyo nzi nzyotweelede kwiiya kumasena aamatoolo aatakapona mucilengaano ca Ezekieli? (b) Ino mbuti mulonga wamucilengaano ca Ezekieli mboutugwasya mazuba aano?\n14 Kunze lyaboobo, tulakonzya kwiiya ciiyo cimwi kumasena aamatoolo aayo aatakapona amaanzi. Tatweelede kukaka zilongezyo zya Jehova kukunka mubuumi bwesu. Ilakonzya kuba ntenda mpati kutapona, mbuli bantu banji ibali munyika eeyi iiciswa. (Mt. 13:15) Muciindi caboobo, tulakkomana kugwasyigwa amulonga wazilongezyo. Ciindi notuba aluyandisisyo lwakunywa maanzi aakasimpe kazwa mu Jwi lya Leza, ciindi notubaambila bamwi kasimpe kali boobu kwiinda mukukambauka, ciindi notutambula busolozi bwaluyando, luumbulizyo, alimwi alugwasyo kuzwa kubaalu ibakayiisyigwa amuzike uusyomeka, tulakonzya kuyeeya kujatikizya mulonga wamucilengaano ca Ezekieli. Mulonga ooyu upa buumi akuponya kufwumbwa nkouya.\n15 Pele ino mbuti kujatikizya kuzuzikizyigwa kwakumbele kwacilengaano camulonga eeci? Mbubwenya mbotulaabone, mulonga uyookunka cakumaninina mu Paradaiso iiboola.\nNcociyakwaamba Cilengaano mu Paradaiso\n16, 17. (a) Muubuti maanzi aabuumi mwaayoovwula kapati mu Paradaiso? (b) Ino mbuti mbotuyoogwasyigwa amulonga wazilongezyo mu Paradaiso?\n16 Sena kuli nomweezyeezya kuti muli mu Paradaiso, kamuzingulukidwe abalongwe alimwi abanamukwasyi, kamukkomene abuumi bukkomanisya kapati? Kulanga-langa cilengaano ca Ezekieli kulakonzya kupa kuti kweezyeezya ooko kakukkomanisya kapati. Mubuti? Amubone alimwi zibeela zyotatwe zyacilengaano eeci, zilimvwisya alimwi izitondezya luyando.\n17 Mulonga wazilongezyo. Mulonga wacikozyanyo, munzila iimwi, uyooleta zilongezyo zinji kapati mu Paradaiso, nkaambo zilongezyo eezyo tazinoogwasyi buyo kumuuya pele akumubili. Mu Myaka Iili Cuulu ya Bulelo bwa Jesu, Bwami bwa Leza buyoopa kuti aabo basyomeka bakagwasyigwe kapati acinunuzyo. Asyoonto-syoonto, banooyaabulondoka! Takukabi limbi malwazi, bamadokota, bamanesi, azibbadela! Maanzi aabuumi aayo ayookunka kumamiliyoni aabantu ibayoofwutuka lya Amagedoni, nkokuti “nkamu mpati yabantu” iiyoozwa “mumapenzi mapati.” (Ciy. 7: 9, 14) Nokuba kuti kukunka kwazilongezyo kwakusaanguna ooko kunookkomanisya kapati, kunooli kusyoonto kapati kweezyanisyigwa azilongezyo zimbi ziyooccilila. Mbubwenya mbuli mucilengaano ca Ezekieli, mulonga uyookomena kutegwa bakajane ziyandika zyoonse.\nMu Paradaiso, mulonga wazilongezyo uyoopa kuti bantu boonse bakabe bana-bana alimwi ibajisi buumi buli kabotu (Amubone muncali 17)\n18. Ino mbuti “mulonga wamaanzi aabuumi” mbouyooba mupati mu Myaka iili Cuulu?\n18 Maanzi aapa buumi. Mu Myaka Iili Cuulu, “mulonga wamaanzi aabuumi” uyooba mupati. (Ciy. 22:1) Mamiliyoni, naa mabbiliyoni aabantu bayoobusyigwa, bayoopegwa coolwe cakupona mu Paradaiso mane kukabe kutamani! Zilongezyo zya Jehova kwiinda mu Bwami ziyoobikkilizya akupa buumi kubantu banji ibakafwa, aabo ibakali mubulongo kwaciindi cilamfwu. (Is. 26:19) Pele, sena aabo boonse ibayoobusyigwa bayoozumanana kupona mane kukabe kutamani?\n19. (a) Ncinzi citondezya kuti kuyooba maanzi aakasimpe mapya mu Paradaiso? (b) Muunzila nzi bamwi kumbele ‘mbobanoojisi buyo munyo’?\n19 Umwi aumwi weelede kusala. Kayi, mabbuku mapya aakuvwunga ayoojalulwa aciindi eeco. Aboobo maanzi mabotu aazwa kuli Jehova ayoobikkilizya akasimpe kayubunudwe kapya, malailile aakumuuya mapya. Sena tacikkomanisyi kuyeeya kujatikizya bulangizi oobu? Nokuba boobo, bamwi bayakukaka kwaatobela malailile mapya aaya akusala kutamumvwida Jehova. Bantu bamwi balalangilwa kuyoozanga mu Myaka iili Cuulu, pele tabakazumizyigwi kunyonganya Paradaiso. (Is. 65:20) Tulakonzya kuyeeya kujatikizya cilengaano ca Ezekieli alimwi akuyeeya masena aamatoolo aatakapona, ‘aakajisi buyo munyo.’ Eelo kaka mbafwubafwuba aabo ibakaka acaali kunywa maanzi aabuumi aayandika kapati! Yaakwiinda Myaka iili Cuulu, nkamu yabazangi iyoomusangana Saatani. Boonse aabo ibakaka bweendelezi bwa Jehova bululeme bayoonyonyoonwa: nkokuti kufwidilila.—Ciy. 20:7-12.\n20. Mbubambe nzi ibuyootugwasya mu Myaka Iili Cuulu ibutuyeezya zisamu nzyaakabona Ezekieli?\n20 Zisamu zizyala micelo iiligwa amatuvwu aakusilisya. Jehova tayandi kuti umwi wesu akasweekelwe buumi butamani. Kutegwa atugwasye kukakatila kucoolwe cibotu kapati ncapa, uyoobona masimpe kuti kuli bubambe mbuli bwazisamu nzyaakabona Ezekieli. Nokuba boobo, mu Paradaiso zilongezyo zizwa kuli Jehova zinooliko kumubili alimwi akumuuya. Kujulu, Jesu Kristo antoomwe abalelinyina ibali 144,000 bayakweendelezya kabali bami kwa Myaka Iili Cuulu. Kabali bapaizi, iba 144,000 bayoopa kuti zilongezyo zyacipaizyo cacinunuzyo ca Kristo, zigwasye bantu basyomeka kulondoka. (Ciy. 20:6) Cilengaano ca Ezekieli cazisamu izyakali kuzyala micelo mibotu alimwi izyakajisi matuvwu aakusilisya cileendelana acibalo cimwi cabusinsimi cibotu ncaakalemba mwaapostolo Johane. (Amubale Ciyubunuzyo 22:1, 2.) Matuvwu aazisamu ngaakabona Johane “akali aakuponya masi.” Mamiliyoni aabantu basyomeka ayoogwasyigwa amilimo yabapaizi ibali 144,000.\nTUBBOKESI TWAKUYIISYA 19B: Maanzi Aakunka Aniini-niini Waba Mulonga Mupati!\n21. Ino kuyeeya mulonga wamucilengaano ca Ezekieli kumujatikizya buti, alimwi ino ncinzi ncotuyoolanga-langa? (Amubone kabbokesi kakuti “Maanzi Aakunka Aniini-niini Waba Mulonga Mupati!”)\n21 Ciindi nomuyeeya kujatikizya mulonga wamucilengaano ca Ezekieli, sena tamukkomani alimwi akuba abulangizi? Eelo kaka cilakkomanisya eeco ncotulangila kumbele! Alimwi amuciyeeyele buyo, kwamyaka minji yainda, Jehova wakatupa businsimi bunji ibutugwasya kweezyeezya mboinoobede Paradaiso. Sena munooliko? Mulakonzya kudooneka naa munoojisi busena mu Paradaiso. Lino atulange-lange zibalo zyamamanino zyabusinsimi bwa Ezekieli mbozitupa bulangizi.\n^ munc. 3 Kuyungizya waawo, ba Juda aabo ibakayeeyede kujatikizya mbowakabede munzi wabo kweelede kuti bakazyiba kuti mulonga tiiwakali kukonzya kukunka kuzwa mu Jerusalemu kuya ku Lwizi Lutajisi Buumi, nkaambo eeci cakali kuyandika kwiinda mutulundu-lundu mumasena aamwi.\n^ munc. 6 Bantu bamwi baamba kuti eeci cakacitika ncibotu, baamba kuti kugusya munyo wakubelesya kuzwa ku Lwizi Lutajisi Buumi ncintu cali kuleta mpindu kuzwa kaindi. Nokuba boobo, amubone kuti cibalo caamba kuti maanzi aali mumatoolo ‘tanaakali kuyooba kabotu pe.’ Tanaakaba abuumi, tanaakaba kabotu, akaambo kakuti maanzi aapa buumi aazwa muŋanda ya Jehova kunyina naakasika kulingawo. Aboobo kulibonya kuti, mucibalo eeci, munyo uuli mumasena aaya waambwa munzila iitali kabotu.—Int. 107:33, 34; Jer. 17:6.\n^ munc. 12 Munzila iikozyenye, atulange cikozyanyo ca Jesu calunsabwe. Inswi zinji zilajaigwa, pele tazili zyoonse izili ‘kabotu.’ Eezyo zitali kabotu zyeelede kusoogwa. Aboobo Jesu wakacenjezya kuti bantu banji ibaboola kumbunga ya Jehova mukuya kwaciindi, balakonzya kutalika kutasyomeka.—Mt. 13:47-50; 2Tim. 2:20, 21.\nIno cilengaano ca Ezekieli camulonga cakazuzikizyigwa buti kaindi?\nMuunzila nzi cilengaano eeci mocizuzikizyigwa mazuba aano?\nMbuti mulonga wamucilengaano ca Ezekieli mbouyookunka cakumaninina mu Myaka Iili Cuulu ya Bulelo bwa Kristo?


Musinsimi Eliya Wakalangila Akulindila Kumwi Kapaila Lyoonse | Lusyomo Lwini-lwini\nAMUBALE MU Acholi Afrikaans Albanian American Sign Language Amharic Arabic Armenian Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Bicol Brazilian Sign Language Bulgarian Catalan Cebuano Chichewa Chilean Sign Language Chinese (Traditional) Chinese Mandarin (Simplified) Chitonga Chitonga (Malawi) Chitumbuka Chiyao Chuvash Cibemba Colombian Sign Language Croatian Cuban Sign Language Czech Danish Dutch Efik English Estonian Ewe Faroese Fijian Finnish French Ga Georgian German Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hungarian Igbo Iloko Indonesian Isoko Italian Italian Sign Language Japanese Javanese Jula Kabiye Kannada Karen (S'gaw) Kazakh Kikuyu Kiluba Kinyarwanda Kirghiz Kirundi Kisonge Kongo Korean Korean Sign Language Kwangali Kwanyama Lhukonzo Lingala Lithuanian Luganda Lunda Luo Macedonian Macua Malagasy Malay Malayalam Maltese Marathi Mauritian Creole Maya Mexican Sign Language Mixe (North Central) Mongolian Moore Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nias Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Peruvian Sign Language Polish Polish Sign Language Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Samoan Sango Sena Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Spanish Sign Language Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Totonac Tshiluba Tshwa Tsonga Turkish Turkmen Twi Tzotzil Ukrainian Umbundu Urdu Venda Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\n1, 2. Mulimo nzi muyumu ngwaakajisi Eliya, alimwi muunzila nzi walo a Ahabu mobakaindene?\nELIYA wakali kuyanda kuti abe alikke kutegwa apaile kuli Usyi wakujulu. Pele bantu banji ibakabungene aciindi eeco alimwi ibakamubona musinsimi ooyu wancobeni naakaleta mulilo kuzwa kujulu, cakutadooneka bakali kuyanda kulitondezya kuti bali kulubazu lwakwe kutegwa abafwide luse naa kubalongezya. Pele Eliya katanatanta a Cilundu ca Karimeli kutegwa akapaile kuli Jehova Leza kali alikke, wakeelede kucita mulimo muyumu. Wakeelede kubandika a Mwami Ahabu.\n2 Ahabu a Eliya bakaliindene kapati. Ahabu wakasamide zisani zyabwami alimwi wakali mulyato, alimwi siluleyo iwakali kweendelezyegwa abantu bambi kucita zyintu zibyaabi. Eliya wakasamide zisani zyabusinsimi—zitaduli, izyakabambwa kuzwa kuzipaya naa zyakasumwa aboya bwankamela naa bwampongo. Wakali mwaalumi sicamba alimwi uusyomeka. Zyintu izyakacitika mubuzuba oobo zyakatondezya caantangalala mbobakaindene baalumi aaba bobilo.\n3, 4. (a) Nkaambo nzi ncobwakali buzuba bubi kuli Ahabu alimwi abakombi ba Baala bambi? (b) Ino mibuzyo nzi njotutiibandike?\n3 Ahabu abakombi ba Baala bakasampuka ibuzuba oobu. Bukombi bwakubeja mbwaakali kusumpula Ahabu amukaintu wakwe, Jezebeli, mubwami bwamisyobo iili kkumi ya Israyeli bwakasikilwa penzi lipati. Bantu bakalibonena kuti bukombi bwa Baala bwakali bwakubeja. Ooyo leza uutaponi wakaalilwa kucita mulimo musyoonto wakuleta mulilo ciindi basinsimi bakwe nobakali kumulomba, kuzyana akulinengaula. Baala wakaalilwa kuvwuna baalumi bali 450 ibakeelede kujaigwa. Pele kuli cintu cimbi ncaakaalilwa kucita leza wakubeja ooyo alimwi kwakasyeede buyo ciindi cisyoonto kuti zyoonse zilibonye. Kwamyaka iinda kuli yotatwe, bakombi ba Baala bakali kumulomba kuti amanizye ciyumayuma cakakatazyide mucisi, pele Baala wakaalilwa kuleta mvwula. Kwakaceede buyo ciindi cisyoonto kuti Jehova atondezye kuti wakali Leza mwini-mwini kwiinda mukumanizya ciyumayuma.—1 Bam. 16:30–17:1; 18:1-40.\n4 Pele, ino ndilili Jehova naakali kuyakubweza ntaamu eeyi? Ino Eliya wakeelede kucita nzi naakali kulindila kuti Jehova abweze ntaamu? Alimwi ncinzi ncotukonzya kwiiya kumwaalumi ooyu iwakajisi lusyomo? Atujane bwiinguzi ciindi notulanga-langa cibalo eeci.—Amubale 1 Bami 18:41-46.\nWakali Kupaila Lyoonse\n5. Ino Eliya wakaambila Ahabu kucita nzi, alimwi sena kulibonya kuti Ahabu wakaiya cimwi cintu kuzyintu izyakacitika buzuba oobo?\n5 Eliya wakaunka kuli Ahabu akumwaambila kuti: ‘Koya ukalye akunywa, nkaambo ndamvwa kuvwuuma kwamvwula.’ Sena kuli ncaakaiya mwami mubi ooyu kuzyintu zyakacitika buzuba oobo? Kaambo aaka takaambidwe mucibalo eeci, alimwi kunyina majwi aakweempwa ngaakaamba naa aakulomba musinsimi kuti amupailile kuli Jehova akulomba kulekelelwa. Ahabu wakaile ‘kuunka kuyoolya akunywa.’ (1 Bam. 18:41, 42) Ino walo Eliya wakacita nzi?\n6, 7. Ino Eliya wakali kupailila nzi, alimwi nkaambo nzi?\n6 ‘Eliya wakatanta atala aa Karimeli, wakotamina ansi, amutwe wakwe wakasika akati kamazwi aakwe.’ Ahabu naakaunka kuyoolya, Eliya wakabelesya coolwe eeci kupaila kuli Usyi wakujulu. Amulange buyo cibalo mbocaamba mbwaakalicesya musinsimi Eliya naakafwugama akubikka mutwe wakwe akati kamazwi. Ino ncinzi ncaakali kucita Eliya? Tatweelede kuyeeyela buya. Mulugwalo lwa Jakobo 5:18, Ibbaibbele litwaambila kuti Eliya wakali kupailila ciyumayuma kuti cimane. Kulangilwa kuti ooyo ngomupailo ngwaakali kupaila atala lyacilundu ca Karimeli.\nMipailo ya Eliya yakatondezya kuti wakali kuyanda ncobeni kuti makanze aa Leza azuzikizyigwe\n7 Kazitanacitika zyintu eezyi, Jehova wakaambide kuti: “Njoowisizya nyika imvula.” (1 Bam. 18:1) Aboobo, Eliya wakali kupailila kuti makanze ngaakaambide Jehova azuzikizyigwe, mbubwenya mbuli Jesu mbwaakayiisya basikumutobela kuti kabapaila nokwakainda myaka iibalilwa ku 1000 kuzwa ciindi ca Eliya.—Mt. 6:9, 10.\n8. Ino cikozyanyo ca Eliya cituyiisya nzi kujatikizya mupailo?\n8 Nzinji nzyotukonzya kwiiya kucikozyano ca Eliya kujatikizya mupailo. Cintu ciyandika kapati Eliya ncaakali kuyanda, nkuzuzikizyigwa kwamakanze aa Leza. Notupaila, tweelede kuyeeya kuti: ‘Kufwumbwa cintu ncotumulomba ceendelana akuyanda kwa Leza, ulatumvwa.’ (1 Jo. 5:14) Aboobo, tweelede kwaazyiba makanze aa Leza kwiinda mukwiiya Bbaibbele abuzuba kutegwa mipailo yesu itambulwe. Masimpe kuti Eliya awalo wakali kuyanda kuti ciyumayuma cimane akaambo kakuti bantu bamucisi cokwabo bakalipengede. Kweelede kuti wakalumba kapati kuzwa ansi aamoyo naakabona maleele Jehova ngaakacita mubuzuba oobo. Andiswe, mipailo yesu yeelede kutondezya kulumba kuzwa ansi aamoyo alimwi akutondezya kuti tulababikkila maano bamwi.—Amubale 2 Bakolinto 1:11; Bafilipi 4:6.\n9. Ino Eliya wakaambila mulanda wakwe kucita nzi, alimwi mbube nzi bobilo mbotutiilange-lange?\n9 Eliya wakali kusyoma kuti Jehova uyakumanizya ciyumayuma, pele taakacizyi ciindi Jehova naakali kuyakucita oobo. Aboobo, ino ncinzi ncaakali kucita musinsimi naakali kulindila? Amubone cibalo mbocaamba: ‘Wakaambila mulanda wakwe kuti, koya ukalange kulubazu lwalwizi. Wakaya, walanga, wati, taakwe pe. Pele ziindi zili musanu azibili wakaindulula kumutuma.’ (1 Bam. 18:43) Cikozyanyo ca Eliya cituyiisya zyintu zyobilo. Cakusaanguna, ncotwiiya ncakuti musinsimi ooyu wakalaalusyomo. Cabili, wakali kulangila.\nEliya wakayandaula bumboni buzwa kuli Jehova butondezya kuti wakalaafwaafwi kubweza ntaamu\n10, 11. (a) Muunzila nzi Eliya mwaakatondezya lusyomo mucisyomezyo ca Jehova? (b) Nkaambo nzi ncotukonzya kuba alusyomo luli boobo?\n10 Akaambo kakuti Eliya wakali kuzisyoma zisyomezyo zya Jehova, wakazumanana kulangila kutegwa abone citondezyo cakuti Jehova wakali afwaafwi kubweza ntaamu. Aboobo wakatuma mulanda wakwe kuyakutanta acilundu kutegwa akabone naa kuli makumbi aamvwula aali woonse. Mulanda wakwe naakapiluka, wakamuletela makani aatyompya aakuti: “Taakwe pe.” Kwakanyina makumbi aamvwula aali woonse. Pele amubone kaambo aaka kagambya. Eliya wakaambila Mwami Ahabu kuti: ‘Ndamvwa kuvwuuma kwamvwula.’ Ino nkaambo nzi musinsimi ooyu ncaakaambila boobo kakuli kwakanyina makumbi aamvwula?\n11 Eliya wakalicizyi cisyomezyo ca Jehova. Mbwaanga wakali mwiiminizi alimwi amusinsimi wa Jehova, wakali kusyoma kuti Leza wakali kuyakuzuzikizya ncaakasyomezya. Eliya wakalijisi lusyomo luyumu cakuti wakali kumvwa mbuli kuti kuvwuuma mvwula. Eeci cilakonzya kutuyeezya kaambo kali mu Bbaibbele kajatikizya Musa kakuti: “Wakazumanana kuzyandamana mbuli kuti wakali mubwene Ooyo uutalibonyi.” Sena andinywe mbomumubona Leza oobo? Watupa zyintu zinji zikonzya kutugwasya kumusyoma akusyoma zisyomezyo zyakwe.—Heb. 11:1, 27.\n12. Mbuti Eliya mbwaakatondezya kuti ulalangila, alimwi ncinzi ncaakacita naakamvwa kuti kuli kakumbi komwe kasyoonto?\n12 Cimbi, amubone Eliya mbwaakali kulangila. Wakatuma mulanda wakwe ikutali buyo ciindi comwe naa zyobilo pele ziindi zili ciloba. Tulakonzya kweezeezya mulanda ooyo mbwaakakatala kutanta akuselemuka cilundu ziindi zinji, pele Eliya wakazumanana kulangila citondezyo. Naakaunka ciindi camamanino, mulanda wakazyikwaamba kuti: ‘Kwaboneka kakumbi kaniini kali mbuli ijanza lyamuntu, kazwa kulwizi.’ Amweezeezye mulanda ooyo katambika janza lyakwe ikutondezya kuceya kwakakumbi kakali kuzwa mu Lwizi Lupati. Kweelede kuti mulanda ooyo wakakanyansya kakumbi aako. Pele kuli Eliya, kakumbi aako kakali kuyandika kapati. Aboobo, cakufwambaana wakalailila mulanda wakwe kuti: “Koya ukaambile Ahabu kuti, kolibambila inkalaki yako, kuti imvula itakukasyi.”—1 Bam. 18:44.\n13, 14. (a) Mbuti mbotukonzya kwiiya kulangila kwa Eliya? (b) Ntwaambo nzi ntotujisi itutupa kubeleka cakubikkila maano?\n13 Kwiinda muzyintu eezyi, Eliya alimwi wakatusiila cikozyanyo cibotu. Andiswe tupona mumazuba Leza nali afwaafwi kubweza ntaamu yakuzuzikizya makanze aakwe. Eliya wakalindila kumana kwaciyumayuma; babelesi ba Leza bamazuba aano balangila kumana kwabweende bwazyintu oobu bubyaabi. (1 Jo. 2:17) Mbubwenya mbuli Eliya, andiswe tweelede kuzumanana kupakamana kusikila ciindi Jehova Leza nayakubweza ntaamu. Mwana wa Leza, Jesu, wakakulwaizya basikumutobela kuti: “Amulangile, nkaambo tamuzyi buzuba Mwami wanu nayooboola.” (Mt. 24:42) Sena Jesu wakali kupandulula kuti basikumutobela kunyina nobakali kukonzya kuzyiba mamanino naayakusika? Peepe, nkaambo wakaamba zyintu zinji zyakali kuyakucitika munyika kaatanasika mamanino. Toonse tulakonzya kucizyiba citondezyo “camamanino aabweende bwazyintu.”—Amubale Matayo 24:3-7.\nKakumbi komwe kasyoonto kakamupa kusyoma Eliya kuti Jehova wakalaafwaafwi kubweza ntaamu. Citondezyo camazuba aamamanino citupa twaambo ncotweelede kubeleka cakubikkila maano\n14 Cibeela cimwi acimwi cacitondezyo ncaakaamba Jesu cipa bumboni bwakuti mamanino alaafwaafwi. Sena bumboni oobo bulakonzya kupa kuti tupakamane mumulimo wesu kuli Jehova? Eliya naakamvwa kuti kuli kakumbi komwe buyo kasyoonto, wakasyoma kuti Jehova wakalaafwaafwi kubweza ntaamu. Sena ncaakali kulangila musinsimi ooyo uusyomeka cakacitika?\nJehova Wakabavwuna Akubaleleka Bantu\n15, 16. Ino nzyintu nzi izyakacitika cakufwambaana, alimwi kweelede kuti ncinzi Eliya ncaakali kulangila kujatikizya Ahabu?\n15 Cibalo citwaambila kuti: “Lino nikakaba kaindi, ijulu lyoonse lyakasiya nkaambo kamayoba amuuwo, nkabela imvula yakawa loko. Elyo Ahabu wakatanta munkalaki kuya ku-Jezreeli.” (1 Bam. 18:45) Zyintu zyakacitika cakufwambaana. Mulanda wa Eliya naakali kutola mulumbe kuli Ahabu, kakumbi ikakali kasyoonto kakakomena akupa kuti julu lyoonse lisiye. Iguwo lyakaunga. Lino kakwiindide myaka yotatwe acisela, mvwula yakatalika kuwa alimwi mu Israyeli. Inyika iyakali njumu lino yakabomba. Imvwula noyakawa citaambiki, mulonga wa Kisoni wakapaya aboobo cakutadooneka bulowa bwabasinsimi ba Baala ibakajaigwa bwakaunka amaanzi. Abalo bana Israyeli bakazangide bakapegwa ciindi cakutantamuka bukombi bwa Baala busesemya.\n“Nkabela imvula yakawa loko”\n16 Mubwini, Eliya wakali kucilangila cintu eeci kuti ciyakucitika! Andiza wakali kuyeeya Ahabu ncaakali kuyakucita akaambo kazyintu eezyi izyakacitika. Sena Ahabu wakali kukonzya kweempwa akutantamuka bukombi busofweede bwa Baala? Zyintu izyakacitika ibuzuba oobo zyakeelede kumupa kucinca. Bwini mbwakuti, tatukonzyi kuzyiba ncaakali kuyeeya Ahabu aciindi eeci. Cibalo citwaambila buyo kuti mwami “wakatanta munkalaki kuya ku-Jezreeli.” Sena kuli ncaakaiya? Sena wakalilibambilide kucinca bukkale bwakwe? Zyintu izyakatobela zitondezya kuti tanaakalibambide kucinca pe. Nokuba boobo, kuli zyintu zimbi izyakali kulangilwa kucitikila Ahabu a Eliya buzuba mbubwenya oobo.\n17, 18. (a) Ncinzi cakamucitikila Eliya naakali munzila kuya ku Jezreeli? (b) Ncinzi cakali kugambya kujatikizya kubalika kwa Eliya kuzwa ku Karimeli kuya ku Jezreeli? (Amubone amajwi aamunsi.)\n17 Musinsimi wa Jehova wakabweza lweendo kubelesya nzila njiyona njaakabelesya Ahabu. Wakali musinzo mulamfwu ngwakeelede kweenda masiku alimwi munzila mwakali mankandya. Pele kwakacitika cintu cigambya.\n18 “Ijanza lya-Jehova lyakalijisi Eliya, aboobo wakalyaanga-anga mucikungu, wazuzaana kunembo lya-Ahabu mane wakasika kumanjililo aa-Jezreeli.” (1 Bam. 18:46) Cilisalede kuti “ijanza lya-Jehova” lyakali kugwasyilizya Eliya munzila iigambya. Musinzo wakuya ku Jezreeli wakali kulampa makkilomita aali 30 alimwi Eliya wakalicembeede. * Amweezeezye buyo musinsimi ooyo kakwela cisani cilamfwu cakali kulengeenga akucaanga mucibuno kutegwa citamulebi, akutalika kubalika munzila iyakali kukunka maanzi aamvwula—kabalika cakufwambaana mane wayeenzya nkalaki njaakatantide mwami akuyiindilila!\n19. (a) Ino nguzu Leza nzyaakapa Eliya inga zyatuyeezya businsimi buli? (b) Ncinzi ncaakazyi Eliya ciindi naakali kubalika kuya ku Jezreeli?\n19 Eelo kaka eeci cakali cilongezyo cipati kuli Eliya! Kweelede kuti musinsimi ooyu wakakkomana kapati akaambo kakupegwa nguzu alimwi kuzwa kubwana bwakwe taakwe buzuba nobuba bomwe naakalilimvwide boobo. Eeci cilakonzya kutuyeezya businsimi bwakuti aabo basyomeka baya kulondoka akuba anguzu mu Paradaiso anyika. (Amubale Isaya 35:6; Lk. 23:43) Eliya naakali kuyaabubalika munzila eeyo iyakali kukunka maanzi, mubwini wakalizyi kuti wakali kuyandwa a Usyi, Jehova, Leza wakasimpe uuli alikke!\n20. Ncinzi ncotweelede kucita kutegwa tulongezyegwe a Jehova?\n20 Jehova ulilibambilide kutulongezya. Mbwaanga zilongezyo zyakwe nzibotu loko, tweelede kubeleka canguzu kutegwa tukazitambule. Mbubwenya mbuli Eliya, tweelede kupakamana kwiinda mukubona bumboni butondezya kuti Jehova ulaafwaafwi kubweza ntaamu muziindi eezyi zikatazya zyamamanino. Mbubwenya mbuli Eliya, tulijisi bumboni bunji butondezya kuti tweelede kuzisyoma nzyaakatusyomezya Jehova ‘Leza wakasimpe.’—Int. 31:5.\n^ munc. 18 Nokwakainda ciindi cisyoonto, Jehova wakatuma Eliya kutalika kuyiisya Elisha, walo iwakali kuyakuzyibwa kuti “ngonguwe iwakali kutila maanzi amaanza aa-Eliya.” (2 Bam. 3:11) Elisha wakabeleka mbuli mulanda wa Eliya, kulibonya kuti ngowakali kugwasyilizya Eliya iwakacembeede.\nTWAAMBO NTOMWEELEDE KUYEEYA . . .\nMbuti Eliya mbwaakatondezya muuya wakupaila?\nMbuti Eliya mbwaakatondezya lusyomo muzisyomezyo zya Jehova?\nNcinzi ncotukonzya kwiiya kucikozyanyo ca Eliya cakulangila?\nNcinzi ncomuyanda kucita kutegwa mwiiye lusyomo lwa Eliya?\nABELO “Nokuba Kuti Wakafwa, Ucaambaula”\nNOWA ‘Wakeenda a Leza Wakasimpe’\nABRAHAMU “Usyi Wabaabo Boonse Bajisi Lusyomo”\nRUTE ‘Kufwumbwa Nkoya Yebo Andime Ndilaunka’\nRUTE ‘Mwanakazi Mubotu Kapati’\nHANA Wakapaila Kuli Leza Camoyo Woonse\nSAMUELE ‘Wakazumanana Kukomena Mumeso aa Jehova’\nSAMUELE Wakaliyumya Nociba Ciindi Nobakamutyompya\nABIGAYELI Wakacita Cabusongo\nELIYA Wakasumpula Bukombi Busalala\nELIYA Wakalangila Akulindila\nELIYA Wakaumbulizyigwa a Leza Wakwe\nJONA Wakaiya Kuzwa Kukulubizya Kwakwe\nJONA Wakaiya Ciiyo Cakuba Aluse\nESITA Wakabaiminina Bantu ba Leza\nESITA Wakacita Zyintu Cabusongo, Cabusicamba, Alimwi Cakulyaaba\nMARIYA “Bona, Mebo Ndili Muzike wa Jehova!”\nMARIYA Wakali ‘Kuyeeya Ncaakali Kwaamba’\nJOSEFA Wakaukwabilila, Wakaulanganya, Wakazumanana kusyomeka\nPETRO Wakakulwana Kuyoowa Akudooneka\nPETRO Wakasyomeka Ciindi Naakali Kusunkwa\nPETRO Wakaiya Kulekelela Kuzwa Kuli Simalelo\nMabala Amusale naa muyanda kukkopa zyakamwaigwa Amwiiye Lusyomo Lwabo


Kupenga—Sena Ncisubulo Kuzwa Kuli Leza Akaambo Kacibi?\nBA LUZIA BALASUNKUTA KUMWEENDO WAKULUMWENSYI. Nobakacili bana, bakaciswa bulwazi bwa polio, bulwazi buyambukila kapati bwalo bunyonganya nsinga mumubili. Nobakacili aamyaka yakuzyalwa iili 16, mukaintu ngobakali kubelekela ba Luzia wakabaambila kuti: “Leza wakakusubula kwiinda mukupa kuti ulemane nkaambo tiiwakali kubamvwida banyoko.” Nokwakainda myaka iili mbwiibede, ba Luzia bakacili kuyeeya mbobakatyompedwe.\nCIINDI BA DAMARIS NOBAKAZYIBA KUTI BAJISI KKANSA YAKUBONGO, bausyi bakababuzya kuti: “Ino ncinzi ncowakacita icakapa kuti uciswe bulwazi oobu? Kweelede kuti wakacita cintu cibyaabi kapati. Nkakaambo kaako Leza ncakusubulila.” Ba Damaris bakatyompwa kapati akaambo kamajwi ngobakaamba bausyi.\nKuzwa kaindi, bantu banji bali kusyoma kuti kuciswa ncisubulo kuzwa kuli Leza. Bbuku litegwa Manners and Customs of Bible Lands lyaamba kuti bantu banji bamuciindi ca Kristo bakali kusyoma kuti “kuciswa kwakali kuboola akaambo kacibi camuntu ooyo iwakali kuciswa naa cabanamukwasyi, alimwi akuti kuciswa ooko kwakali kuboola kacili cisubulo akaambo kacibi eeco.” Bbuku litegwa Medieval Medicine and the Plague lyaamba kuti kakwiindide myaka minji kuzwa ciindi ca Kristo, “bantu bamwi bakali kusyoma kuti Leza wakabaletela malwazi kutegwa abasubule akaambo kazibi zyabo.” Aboobo ciindi mamiliyoni aabantu mu Europe nobakafwa akaambo kabulwazi ibwakali mumwaanda wamyaka wa 14, sena Leza wakali kusubula basizibi? Naa sena bulwazi oobo bwakaboola buyo akaambo kakazunda ikaleta malwazi kweelana ambobakaamba basyaazibwene mubusilisi? Bantu bamwi balakonzya kulibuzya kuti, sena masimpe Leza ubelesya malwazi kutegwa asubule bantu akaambo kazibi zyabo? *\nAMULANGE-LANGE KAAMBO AAKA: Nkaambo nzi Jesu ncaakabaponya bantu ibakali kuciswa ikuti naa kuciswa alimwi akupenga ncisubulo ceelede kuzwa kuli Leza? Sena kucita boobo nokwatakaba kukazyanya abululami bwa Leza? (Matayo 4:23, 24) Jesu kunyina naakali kunga wakazya makanze aa Leza. Wakaamba kuti: “Lyoonse ndicita zimukkomanisya” alimwi “ndilacita mbubonya Taata mbwaakandilailila kuti ndicite.”—Johane 8:29; 14:31.\nBbaibbele lilacisalazya kuti: Jehova Leza ‘taciti zitaluleme.’ (Deuteronomo 32:4) Mucikozyanyo, Leza takonzyi kupa kuti ndeke icite ntenda akujaya bantu banji ibanyina mulandu akaambo kakuti wali kuyanda kusubula buyo muntu omwe iwali mundeke. Kweelana abululami bwa Leza, Abrahamu, mubelesi wa Leza uusyomeka wakaamba kuti Leza takonzyi ‘kunyonyoona baluleme antoomwe ababi.’ Wakaamba kuti ‘takonzyi kucita boobo.’ (Matalikilo 18:23, 25) Bbaibbele alimwi lyaamba kuti “Leza taciti bubi pe”; “takonzyi kubisya pe.”—Jobu 34:10-12.\nNCOLITUYIISYA BBAIBBELE KUJATIKIZYA KUPENGA\nCiindi notupenga, tacaambi kuti Leza ulimukutusubula akaambo kacibi cimwi ncotwakacita. Jesu wakakasalazya kaambo aaka ciindi walo alimwi abasikwiiya bakwe nobakabona mwaalumi iwakali moofwu kuzwa ciindi naakazyalwa. “Basikwiiya bakwe bakamubuzya kuti: ‘Rabbi, ino nguni wakacita cibi kutegwa azyalwe kali moofwu, sena muntu ooyu naa mbazyali bakwe?’ Jesu wakaingula kuti: ‘Tali muntu ooyu wakacita cibi nobaba bazyali bakwe pe.’”—Johane 9:1-3.\nAkaambo kamizeezo iitaluzi yalo yakadumide kuciindi eeco, kweelede kuti basikwiiya ba Jesu bakagambwa ciindi naakabaambila kuti mwaalumi uulya kunyina cibi ncaakacita naa bazyali bakwe calo cakapa kuti abe boobo mbwaakabede. Jesu tanaakamuponya buyo mwaalumi iwakali moofwu pele alimwi kwiinda mukucita boobo wakapa kuti muzeezo uutaluzi ngobakajisi wakuti kupenga ncisubulo kuzwa kuli Leza umane. (Johane 9:6, 7) Aabo bapenga akaambo kamalwazi mazuba aano balakonzya kujana luumbulizyo kwiinda mukuzyiba kuti Leza talinguwe uupa kuti kabapenga.\nIno nkaambo nzi Jesu ncaakali kubaponya bantu ikuti naa Leza ngowakali kubasubula akaambo kazibi zyabo?\n“Kunyina muntu uunga wasunka Leza azintu zibyaabi alimwi walo mwini tasunki muntu uuli woonse azintu zibyaabi.” (JAKOBO 1:13) Masimpe, “zintu zibyaabi” zyalo izyapenzya bantu kwamyaka minji, kubikkilizya akuciswa, kucisa alimwi alufwu, lino-lino ziyoogwisyigwa.\nJesu Kristo “wakabaponya boonse aabo ibakali kuciswa.” (MATAYO 8:16) Kwiinda mukubaponya boonse ibakali kuboola kulinguwe, Mwana wa Leza wakatondezya ncobuyoocita Bwami bwa Leza munyika yoonse.\n“[Leza] uyoosindula misozi yoonse kumeso aabo, alimwi lufwu talukabi limbi, akwalo koomoka, kulila nokuba kucisa takukabi limbi pe. Zintu zyakaindi zyamana.”—CIYUBUNUZYO 21:3-5.\nPele ino nkaambo nzi bantu ncobapenga kapati boobu? Bantu bali kubuzya kwamyaka minji kujatikizya mubuzyo ooyu. Ikuti naa tali Leza weelede kupegwa mulandu, ino nguni uupa kuti katupenga? Bwiinguzi bwamibuzyo eeyi bulabandikwa mucibalo citobela.\n^ munc. 4 Nokuba kuti kaindi, kwakali ziindi Leza naakali kusubula bantu akaambo kazibi zimwi zigaminide, Bbaibbele talyaambi kuti mazuba aano Jehova ucibelesya zintu mbuli kuciswa naa ntenda kusubula bantu akaambo kazibi zyabo.\nIno Nguni Weelede Kupegwa Mulandu Akaambo Kakupenga Kwabantu?\nBbaibbele lilatondezya zintu zyotatwe zipa kuti bantu kabapenga.


Sena Isita mbuzuba bwakulyookezya bwa Banakristo?\nAMUBALE MU Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitumbuka Chuvash Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hiri Motu Hungarian Igbo Iloko Indonesian Italian Japanese Karen (S'gaw) Kazakh Kikamba Kikaonde Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Lingala Lithuanian Luganda Luo Luvale Macedonian Malagasy Maltese Maya Myanmar Ndebele Ndonga Nepali Ngabere Norwegian Nyaneka Nzema Oromo Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Rarotongan Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Xhosa Yoruba Zapotec (Isthmus) Zulu\nBbuku litegwa Encyclopædia Britannica lipandulula kuti Isita, “ndipobwe lyakusaanguna lya Bunakristo lyakusekelela Kubusyigwa kwa Jesu Kristo.” Nokuba boobo, sena ncobeni ndipobwe lyeelede kusekelelwa a Banakristo?\nKutegwa makani asinizyigwe kuti ngamasimpe, twaambo tumwi tujatikizyidwe tweelede kulangwa-langwa. Mbubwenya buyo, kutegwa tuzyibe naa Isita ndipobwe lyeelede kusekelelwa a Banakristo, cilayandika kulanga-langa twaambo tumwi tujatikizya Isita.\nCakusaanguna, Jesu wakaambila basikumutobela kuti kabaibaluka lufwu lwakwe, ikutali kuzyalwa kwakwe pe. Mwaapostolo Paulo wakaamba pobwe eeli kuti, “Mulalilo wa Mwami.”—1 Bakorinto 11:20; Luka 22:19, 20.\nKuyungizya waawo, bbuku lya Encyclopædia Britannica lilazumanana kwaamba kuti: “Zilengwa zinji zya Isita kanji-kanji “taziswaangene” akubusyigwa kwa Jesu, muciindi caboobo, zilengwa zicitwa zizwa kutunsiyansiya twabantu.” Mucikozyanyo, kujatikizya zintu nzyobabelesya lya Isita mbuli Iji alimwi asulwe, bbuku litegwa The Encyclopedia of Religion lyaamba kuti: “Iji liiminina buumi bupya ibuzwa mucikwa caji.” Lilayungizya kwaamba kuti: “Sulwe wakalizyibidwe kuba munyama uuzyala kapati, aboobo wakali kwiiminina kuboola kwamainza.”\nBa Philippe Walter, basyaazibwene mumabbuku aakaindi, bakapandulula kujatikizya zilengwa eezyo mbozyakaba cibeela cakusekelela pobwe lya Isita. Bakalemba kuti, “bantu bamwi kabajisi makanze aakusandula zikombelo zimwi kuti zibe zya Bunakristo,” cakali cuuba-uba kweendelanya kubusyigwa kwa Jesu kumapobwe aabantu batakali kukomba Leza wakasimpe, alo ngobakali “kusekelela mamanino aamupeyo kuya kumatalikilo aamainza.” Ba Walter bakayungizya kuti eeyo yakali nzila mpati iyakusololela “mapobwe aa Bunakristo” kuzilengwa zyabantu batakombi Leza wakasimpe, calo cakapa kuti cuube-ube kubantu banji kuti basanduke.\nNzila eeyi yakusandula “bantu kuti babe Banakristo,” tiiyakazwidilila pe ciindi baapostolo nobakacili kupona, nkaambo bakali ‘kubukasya’ bukombi bwakubeja. (2 Batesalonika 2:7) Mwaapostolo Paulo wakacenjezya kuti ‘aakuunka,’ “kuyoobuka baalumi ibayooyiisya zintu zipilingene kutegwa balikwelele basikwiiya.” (Milimo 20:29, 30) Kumamanino aamwaanda wamyaka wakusaanguna, mwaapostolo Johane wakalemba kuti bantu bamwi bakalitalikide kale kweena Banakristo. (1 Johane 2:18, 26) Zilengwa zyabantu batakombi Leza wakasimpe zyakatalika asyoonto-syoonto.\n“Mutanjili mujoko lyomwe abantu batasyomi.”—2 Bakorinto 6:14\nPele bamwi inga bayeeya kuti kutobela zilengwa zimwi zicitwa lya Isita tiicakalubide pe—nkaambo bakali kuyeeya kuti zyakali kukonzya kugwasya “bantu batakombi Leza wakasimpe” kubumvwisya ncobwaamba bubuke bwa Jesu. Nokuba boobo, Paulo kunyina naakali kunga waazumina makani aaya. Nokuba kuti wakali kuzibona zilengwa zyabantu batakombi Leza wakasimpe ciindi naakali kuyaabweenda mucooko icakali kweendelezyegwa a Bulelo bwa Roma, kunyina naakazibelesya zilengwa eezyi kusola kugwasya bantu kuti bamuzibe kabotu Jesu. Muciindi caboobo, wakacenjezya Banakristo kuti: “Mutanjili mujoko lyomwe abantu batasyomi. Nkaambo ino bululami buswaangene buti abubi? Naa, ino mumuni uswaangene buti amudima? ‘Aboobo amuzwe akati kabo, akulyaandaanya,’ mbwaamba Jehova, ‘alimwi amuleke kuguma cintu cisofweede.’”—2 Bakorinto 6:14, 17.\nKujatikizya makani aaya ngotwalanga-langa mubufwaafwi, ino ncinzi ncotwajana? Calibonya antangalala kuti, pobwe lya Isita talyeelede kusekelelwa a Banakristo pe.\nAmwiiye mbozyakatalika zilengwa zyosanwe zya Isita.